title: Kuressaaren raatihuone

text: Kuressaaren raatihuone () on rakennus Kuressaaren kaupungissa, Viron Saarenmaalla. Sen rakennutti ruotsalainen Magnus Gabriel De la Gardie, joka toimi Saarenmaan kreivikunnan hallitsijana. Pohjoismaista barokkia edustavan raatihuoneen piirustuksista vastasi riikalainen rakennusmestari Franz Stimer. Raatihuoneen rakennustyöt aloitettiin vuonna 1654, ja ne saatiin päätökseen vuonna 1670. Vuosina 1786–1787 rakennuksessa toteutettiin kokonaiskunnostus. Rakennusta kunnostettiin myös vuosina 1961–1974, jolloin työtä johti arkkitehti Aet Maasik. Raatihuonetta koristi torni vuosina 1847–1931.


title: Cult of Death

text: Cult of Death on Deathchainin kolmas albumi, joka on yhtyeen nykyisen laulajan, K.J.Khaosin, ensimmäinen yhtyeessä. Albumi pääsi ensimmäisellä viikollaan Suomen virallisella albumilistalla sijalle 17. Levy on monella tavalla erikoinen ja poikkeaa edeltäjistään muun muassa entistä death metal -painotteisemmalla kappalemateriaalilla.


title: Cult of Death

text: Deathchainin viralliset kotisivut


title: Saturnuksen kuut

text: Saturnukselta tunnetaan 62 kuuta (vuonna 2012). Kuiden kokonaismäärää ei tulla koskaan tarkoin määrittelemään, koska renkaiden jääkappaleet ovat kaikki teknisesti kuita, ja on vaikea vetää rajaa pikkukuun ja suuren renkaankappaleen välille. Saturnuksen tunnetuimmat ja suurimmat kuut ovat sisimmästä uloimpaan: Atlas, Prometheus, Pandora, Epimetheus, Janus, Mimas, Enceladus, Tethys, Telesto, Calypso, Dione, Helene, Rhea, Titan, Hyperion, Japetus ja Phoebe.


title: Saturnuksen kuut

text: Saturnuksen kuista suurin on 5 150 kilometrin läpimittainen Titan, joka sisältää yli 90 % Saturnusta kiertävästä massasta renkaat mukaan lukien. Titan on ainoa kuu Aurinkokunnassa, jolla on merkittävä kaasukehä, joka koostuu enimmäkseen typestä. Titanissa on myös hiilivetyjärviä. Saturnuksen toiseksi suurimmalla kuulla Rhealla saattaa olla heikko oma rengasjärjestelmä. Mimas-kuussa on suuri kraatteri, Enceladuksen pinta on lähes peilinkirkas ja näyttää melko äskettäin muokkautuneelta. Useimmat Saturnuksen kuista ovat jäisiä kraatterien peittämiä, kylmiä ja kaasukehättömiä kappaleita, joiden tiheys on alhainen. Kuiden tiheys on noin 0,6–1,7 g/cm³. Kuut koostuvat kivestä ja jäästä, ja suuremmat kuut näyttävät olevan tiheämpiä, koska puristuvat tiiviimmin kasaan.


title: Saturnuksen kuut

text: Saturnukselta tunnettiin kahdeksan kuuta optisilla kaukoputkilla tehdyillä suorilla havainnoilla, ennen valokuvaustekniikan kehittymistä:


title: Saturnuksen kuut

text: Valokuvaustekniikan kehittymisen ja pitkien valotusaikojen myötä löydettiin seuraavat kuut:


title: Saturnuksen kuut

text: Ulkoplaneettoja kuvaamaan lähetettyjen luotaimien ja kehittyneempien kaukoputkien myötä on vuodesta 1980 lähtien löydetty runsaasti uusia kuita:


title: Saturnuksen kuut

text: Vuonna 1997 laukaistu Cassini-luotain on tutkinut Saturnuksen kuujärjestelmää vuodesta 2004, jolloin se ohjattiin Saturnuksen kiertoradalle. Luotaimen mukana kulkenut Huygens-luotain laskeutui Titanin pinnalle vuonna 2005 ja otti kuvia kuun pinnasta.


title: Saturnuksen kuut

text: Saturnuksen kuita voidaan jaotella ryhmiin:Saturnuksen kuujärjestelmässä näkyy monenlaisia taivaanmekaanisia ilmiöitä. Pan on pieni kuu, joka ”paimentaa” Saturnuksen renkaita Encken jaoksi kutsutussa aukossa A-renkaan sisäpuolella. A-renkaan ulkoreunaa pitää paikoillaan rataresonanssi Epimetheus- ja Janus-kuiden kanssa, jotka kiertävät lähes samalla radalla vaihdellen ratojaan säännöllisin jaksoin. Enceladus ja Dione ovat niin sanotussa 1:2 rataresonanssissa, eli Enceladus kiertää kaksi kierrosta siinä missä Dione yhden. Tethys-kuun kanssa samalla radalla kiertää troijalaisten asteroidien tapaisesti 60° edellä ja 60° jäljessä kaksi pientä kuuta, Telesto ja Calypso. Saturnuksen kuiden kiertoajoista voidaan johtaa resonansseja ja eksponenttilaki kiertoajoille.


title: Saturnuksen kuut

text:
Saturnuksen sisemmät kuut näyttävät syntyneen samaan aikaan Saturnuksen kanssa, sillä ne kiertävät Saturnusta suunnilleen samassa tasossa kuin mitä Saturnus pyörii melko pyöreillä radoilla. Tämä viittaa siihen että näillä on yhteys.
Oletetaan, että Saturnuksella on ollut esiplanetaarista kiekkoa muistuttava kaasulevy ympärillään. Siihen virtasi kaasua ja jää- sekä kivihitusia ja suurempiakin kappaleita esiplanetaarisesta kiekosta. Tässä teoriassa on omat ongelmansa, sen mukaan alkuaurinkosumu on liian kuuma ja materian kertyminen liian nopeaa. Vastaus tähän on se, että Saturnuksen kuiden synty alkoi silloin, kun alkuaurinkosumun kaasu oli jo huvennut, ja kaasua virtasi vain vähän.


title: Saturnuksen kuut

text: Saturnuksen ulommat kuut kiertävät soikeilla radoilla, jotka ovat kallellaan Saturnukseen nähden. Tämä johtuu siitä, että nämä kuut ovat Saturnuksen sieppaamia asteroideja. Saturnuksen kuujärjestelmässä ei ole samanlaista tiheä kuu lähellä planeettaa, harva kuu kauempana planeetasta -jakautumaa kuin Jupiterin kuissa, mutta pienemmät Saturnuksen kuut näyttävät harvemmilta kuin suuremmat. Tällöin Titan on tihein Saturnuksen kuista. Saturnuksen kuiden ratojen arvellaan aikojen kuluessa muuttuneen keskinäisten vuorovesivoimien takia. Vuorovesikitka on synnyttänyt joidenkin kuiden pinnalla vulkanismia, joissa pinnalla purkautuva aine on kivilaavan sijasta jäätä. Kuissa on ammoniakkia, metaania ja vesijäätä. Kaikissa kuissa ei ole ollut vulkanismia. Sisemmät suuret kuut ulottuvat noin 25 planeetan säteen päähän, suunnilleen samoin kuin Jupiterilla. Myös laskujen mukaan 20–30 planeetan sädettä on se raja, missä sisään virtaavalla kaasulla on niin suuri kulmanopeus, että se virtaa kiekkomaisesti.


title: Saturnuksen kuut

text: Vertailun vuoksi Saturnuksen kirkkaimmat renkaat A–C kiertävät planeettaa 74 658–136 775 km:n päässä planeetan keskustasta. Rengasjärjestelmä ulottuu ainakin 66 900–483 000 km:n päähän Saturnuksen keskipisteestä. Saturnuksen oma säde päiväntasaajalla on 60 268 km. Sisin kuu Pan kiertää silloin 2,21 planeetan säteen päässä.


title: Saturnuksen kuut

text: Kuu kiertää retrogradisesti eli planeetan pyörimissuuntaan nähden vastakkaiseen suuntaan.


title: Pyhän Nikolain kirkko

text: Pyhän Nikolain kirkko () on ortodoksinen kirkkorakennus Kuressaaressa, Viron Saarenmaalla. Se edustaa arkkitehtooniselta tyylisuunnaltaan varhaisklassismia. Kirkon rakennustyöt käynnistettiin vuonna 1786, ja ne saatiin päätökseen vuonna 1790.


title: Union Street

text: Union Street on brittiläisen synthpop-yhtye Erasuren kahdestoista studioalbumi, joka sisältää akustisia ja country-vaikutteisia versioita yhtyeen aiemmilla äänitteillä julkaistuista kappaleista. Idea akustisen albumin tekoon oli syntynyt yhtyeen edellisen levyn, "Nightbirdin", lauluäänityksissä Union Street -studiolla, New Yorkissa. Clarke ja Bell halusivat työstää uudelleen vanhempia kappaleitaan, jotka olivat heidän mielestään saaneet ansaitsemaansa vähemmän huomiota tai joiden he eivät kokeneet alkuperäisversioina tuovan esiin täyttä potentiaaliaan.


title: Union Street

text: Suluissa alkuperäisversion sisältävä albumi.


title: Kuressaaren vaakahuone

text: Kuressaaren vaakahuone () on kulttuurihistoriallisesti arvokas rakennus Kuressaaressa, Viron Saarenmaalla. Se edustaa arkkitehtooniselta tyylisuunnaltaan pohjoismaista barokkia, ja sijaitsee lähellä Kuressaaren raatihuonetta. Vaakahuone on valmistunut vuonna 1663, jolloin Ruotsi hallitsi Saarenmaata. Rakennuksessa toteutettiin kattava restaurointi vuosina 1980–1982, ja sitä johti arkkitehti Lilian Hansar.


title: Kaarle Vilhelm Ferdinand

text: Kaarle Vilhelm Ferdinand (; 9. lokakuuta 1735 Wolfenbüttel – 10. marraskuuta 1806 Hampuri) oli Braunschweigin herttua vuosina 1780–1806 ja Preussin armeijan marsalkka vuodesta 1787 lähtien. Hän johti Preussin armeijaa sen lopettaessa Alankomaiden vallankumouksen vuonna 1787, palauttaen Orania-Nassau-suvun valtaan. Toista kertaa hän ei enää onnistunut vastaavassa, vaan hänen Ranskan vallankumouksellisia vastaan johtamansa yhdistynyt itävaltalais-preussilainen armeija pysäytettiin Valmyn taistelussa 1792.


title: Kaarle Vilhelm Ferdinand

text: Kaarle Vilhelm Ferdinand aloitti sotilasuransa seitsenvuotisen sodan alkaessa vuonna 1757, taistellen aluksi Hannoveria puolustavassa armeijassa ja myöhemmin Preussin armeijassa. Sodan aikana hän sai maineen hyvänä alipäällikkönä ja Preussin armeijan kenraali hänestä tuli vuonna 1773.


title: Kaarle Vilhelm Ferdinand

text: Noustuaan valtaan Braunschweigissa vuonna 1780 Kaarle hallitsi ajan ihanteen mukaisesti valistuneena itsevaltiaana. Aikaisemmat läheiset suhteet henkilötasolla hänen ja Preussin kuningas Fredrik II Suuren välillä vaihtuivat Preussin ja Braunschweigin väliseksi kiinteäksi liittolaissuhteeksi.


title: Kaarle Vilhelm Ferdinand

text: Vuonna 1787 Kaarle johti Preussin armeijan hyökkäystä Alankomaihin, jossa oli tarkoitus pysäyttää vuonna 1784 alkanut vallankumous ja palauttaa Vilhelm V takaisin käskynhaltijaksi. Hän onnistui tehtävässä ja menestys Alankomaissa piti yllä Preussin armeijan hyvää mainetta, vaikka Fredrik Suuri oli kuollut vuotta aikaisemmin 1786. Samanlaisen operaation Kaarle sai johtaakseen vuonna 1792, tällä kertaa Ranskan vallankumouksellisia vastaan, tavoitteena Ludvig XVI:n tukeminen.


title: Kaarle Vilhelm Ferdinand

text: Aluksi yhdistynyt Itävallan ja Preussin armeija eteni Pariisia kohti menestyksekkäästi, mutta ranskalaiset pysäyttivät Kaarlen Valmyn taistelussa 20. syyskuuta 1792. Taistelun jälkeen Kaarle vetäytyi hätäisesti Ranskasta ja vallankumous pelastui. Hän jätti Preussin armeijan vuonna 1794, mutta palasi palvelukseen Preussin, Venäjän ja Saksin muodostaessa neljännen liittokunnan Napoleonia vastaan vuonna 1806. Napoleonin marsalkka Davout kuitenkin löi Kaarlen johtamat preussilaiset Jenan taistelussa 14. lokakuuta samana vuonna. Kaarle haavoittui kuolettavasti taistelun aikana ja kuoli muutaman viikon kuluttua. Jenan tappiota pidettiin yleisesti osoituksena Preussin armeijan alamäestä, joka oli alkanut Fredrik Suuren kuolemasta.


title: Mika Karttunen (shakinpelaaja)

text: Mika Karttunen (s. 30. toukokuuta 1981) on suomalainen kansainvälisen mestaritason shakinpelaaja. Hän on shakin Suomen-mestari vuosilta 2002, 2006, 2007, 2009, 2010, 2013 ja 2014. Karttusella on nykypelaajista eniten Suomen-mestaruuksia ja yhteensä 14 SM-mitalia.


title: Mika Karttunen (shakinpelaaja)

text: Merkittävä yksittäinen pelisaavutus on tasapeli kuusinkertaisen Venäjän mestarin Pjotr Svidlerin kanssa (vuonna 2012). Svidler on kuulunut maailman huippupelaajiin jo 1990-luvulta saakka.


title: Mika Karttunen (shakinpelaaja)

text: Peliuran lisäksi Karttunen on toiminut 2000-luvulla aktiivisesti suomalaisen shakkielämän edistäjänä, muun muassa Suomen Shakkiliiton nuorison päävalmentajana (2007–2008 ja 2011–2014), Suomen Shakki -lehden kirjoittajana (2000–) ja Suomen Shakkiliiton hallituksen jäsenenä (2012–2014, 2014–2016).


title: Mika Karttunen (shakinpelaaja)

text: Karttunen perusti vuonna 2011 yhdessä kansainvälisen shakkimestari Heikki Lehtisen kanssa Shakkilinna-projektin, joka edistää lasten ja nuorten shakkitoimintaa Suomessa. Shakkilinna toimii pääasiassa Pirkanmaalla, mutta on oppimateriaalien osalta myös valtakunnallinen toimija. Shakkilinnan merkittävin valtakunnallinen hanke on interaktiivinen shakin opetussivusto Avainsiirto, joka on toteutettu yhteistyössä Suomen Shakkiliiton ja Tampereen yliopiston kanssa.


title: Mika Karttunen (shakinpelaaja)

text: Karttunen on kirjoittanut kaksi shakkikirjaa. Vuonna 2015 julkaistiin 2000-luvun shakkistrategia (ISBN 978-952-68254-1-0) ja vuonna 2018 Suomalainen pikashakin mytologia - viiden minuutin shakkia (ISBN 978-952-94-0786-6).


title: Saarenmaan ritarikunnan rakennus

text: Saarenmaan ritarikunnan rakennus () on kulttuurihistoriallinen rakennus Kuressaaren keskustassa, Viron Saarenmaalla. Sen rakennutti 1700-luvun loppupuolella von Dellingshausen. Saarenmaan ritarikunta hankki rakennuksen haltuunsa vuonna 1800. Rakennus restauroitiin arkkitehti A. Kukkurin johdolla vuonna 1976. Tuolloin palautettiin sen alkuperäinen ulkoasu.


title: Jussi Tella

text: Jussi Tella (s. 1971) on suomalainen kansainvälisen mestaritason shakinpelaaja. Hänen kansainvälinen vahvuuslukunsa on ollut korkeimmillaan 2 440 tammikuussa 2002.


title: Tim Daly

text: James Timothy Daly (s. 1. maaliskuuta 1956 New York, New York, Yhdysvallat) on Golden Satellitella palkittu yhdysvaltalainen näyttelijä, ohjaaja ja tuottaja. Hän on näytellyt muun muassa televisiosarjassa "Wings". Daly on tehnyt myös muutamia äänirooleja, joista merkittävin on ollut Teräsmies.


title: Tim Daly

text: Daly syntyi New Yorkissa vuonna 1956 James Dalylle ja Hope Newellille, jotka olivat molemmat näyttelijöitä. Hänellä on vanhempi sisko Tyne Dale ja velipuoli säveltäjä Mark Snow. Daly opiskeli näyttelemistä ja kirjallisuutta Vermontin Bennington collegessa, josta hän valmistui vuonna 1979. Palattuaan New Yorkiin Daly jatkoi opiskelua näyttelemisen ja laulamisen parissa.


title: Copán

text: Copán on esikolumbiaaninen mayakaupunki nykyisen Hondurasin länsiosassa Copánin departementissa noin 60 kilometriä Guatemalan rajalta. Se oli merkittävä mayakaupunki valtakunnan klassisella kaudella. Copán on listattu Unescon maailmanperintöluetteloon vuonna 1980.


title: Copán

text: Copánin kukoistuskausi oli 400-luvulta 800-luvun alkuun. Silloin siellä asui jopa 25 000 ihmistä. Kaupungin historia ulottuu kuitenkin ainakin 100-luvulle asti.


title: Copán

text: Copán on peräisin jo esiklassiselta maya-ajalta. Ensimmäiset tunnetut merkit Copánin laakson asutuksesta ovat noin vuodelta 1500 eaa., mutta ensimmäiset maya-kulttuurin viitteet ovat 500-luvulta. Copánin mahdin perustanut dynastia tuli tuolloin Tikalista. Kaupungin kultakausi oli muiden suurten mayakaupunkien tavoin noin 400–800 jaa. Kuitenkin pian vuoden 900 jälkeen kaupunki hylättiin. Diego Garcia de Palacio löysi kaupungin vuonna 1570, mutta löytö jäi huomiotta Lloyd Stephensin vuosina 1839–1841 tekemiin tutkimuksiin saakka.


title: Loire-Atlantique

text:
Loire-Atlantique () on Ranskan departementti numero 44, joka sijaitsee Länsi-Ranskassa Atlantin rannalla Pays de la Loiren hallintoalueella. Departementti on pinta-alaltaan 6 815 neliökilometriä ja siellä on 1 234 089 asukasta. Sen pääkaupunki on Nantes. Loire-Atlantique on jaettu edelleen kolmeen arrondissementtiin,
59 kantoniin ja 221 kuntaan.


title: Loire-Atlantique

text: Loire-Atlantique oli yksi 83 departementista, jotka muodostettiin Ranskan vallankumouksen yhteydessä 4. maaliskuuta 1790. Sen nimi oli tuolloin Loire-Inférieure. Alue kuului alun perin Bretagneen ja on sitä kulttuurimielessä monien mielestä edelleen. Departementin nimeksi vaihdettiin Loire-Atlantique vuonna 1957.


title: Sérgio Godinho

text: Sérgio Godinho (s. 1945 Porto, Portugali) on portugalilainen laulaja, lauluntekijä ja runoilija. Hän on julkaissut 18 studioalbumin lisäksi useita liveäänitteitä ja kokoelmalevyjä, ja on kotimaassaan eräs suosituimmista musiikintekijöistä.


title: Sérgio Godinho

text: Godinho syntyi Porton kaupungissa vuonna 1945. Hän lähti Portugalista 20-vuotiaana Ranskaan, koska ei halunnut osallistua siirtomaasotaan. Godinho kiersi maailmaa yhdeksän vuoden ajan asuen eri paikoissa, kuten Genevessä, Pariisissa, Amsterdamissa, Brasiliasa ja Vancouverissa. Vuonna 1971 hän äänitti Ranskassa ensimmäisen levynsä nimeltä "Os sobreviventes". Hän palasi Portugaliin vuoden 1974 neilikkavallankumouksen jälkeen. Godinho on julkaissut ensimmäisen äänitteensä jälkeen tasaiseen tahtiin albumeita, jotka ovat olleet Portugalissa hyvin suosittuja. Hän on lisäksi kirjoittanut ja kuvittanut lastenkirjan nimeltä "O Pequeno Livro dos Medos".


Salibandyn naisten maailmanmestaruuskilpailut 2005 olivat historian kymmenennet maailmanmestaruuskilpailut ja viidennet naisten MM-kisat. Ne pelattiin Singaporessa.


title: Salibandyn naisten maailmanmestaruuskilpailut 2005

text: Mukana oli yhteensä 17 maata kahdessa eri sarjassa. A-sarjassa 8 ja B-sarjassa 9 joukkuetta jaettiin kahteen lohkoon, jossa pelattiin yksinkertainen sarja. Lohkojen kaksi parasta pääsivät välieriin. Mestaruuden vei ensimmäistä kertaa Sveitsi, toiseksi tuli Suomi ja kolmanneksi Ruotsi.


text: Sijat 7-8


text: Sijat 5-6


text:
Välierät
Pronssiottelu


text: Loppuottelu


text: Sijat 15–16


text: Sijat 13–14


text:
Välierät
B-sarjan pronssiottelu (sijat 11–12)


text:
B-sarjan loppuottelu (sijat 9–10)
Tanska, Yhdysvallat ja Singapore nousivat A-sarjaan vuoden 2007 kilpailuihin.


title: Tiopentaali

text:
Tiopentaali (CHNOS) on nopeasti vaikuttava, lyhytvaikutteinen barbituraatti, jonka keskeisin käyttötarkoitus on yleisanestesian aikaansaaminen laskimoon annostelemalla. Sen puoliintumisaika on 6–12 tuntia. Tiopentaali annostellaan natriumtiopentaalina (CHNNaOS) eli tiopentaalin natriumsuolana, joka muuttuu elimistössä tiopentaaliksi. Suomessa natriumtiopentaalia myydään nimellä Pentothal, joka on kellertävää kuiva-ainetta injektioliuoksen valmistusta varten. Tiopentaali on ollut laajassa käytössä, mutta nykyisin länsimaissa propofoli on pitkälti syrjäyttänyt sen anestesiakäytössä.
Anestesiakäytössä tiopentaalia annetaan natriumtiopentaalina laskimonsisäisesti. Aine saavuttaa aivot 30–45 sekunnissa aiheuttaen tajuttomuuden. Minuutissa 60 % siitä on aivoissa ja sen pitoisuus siellä on huipussaan. Sen jälkeen aine alkaa levitä muualle kehoon ja 5–10 minuutissa pitoisuus on laskenut aivoissa siten, että tajunta palaa. Tunnissa metaboloituu 10–15 %.
Tiopentaali antaa nopean ja syvän tiedottomuuden, jonka aikana anestesiapotilaan hengitystie voidaan turvata esimerkiksi intuboimalla, ja ylläpitoanestesia voidaan aloittaa. Tiopentaalia käytetään anestesian ylläpidossa vain harvoissa erityistapauksissa (esimerkiksi tehohoitoa vaativa "status epilepticus"). Normaali annos on noin 4–6 mg/kg. Kokeneiden nukutuslääkäreiden mukaan potilaalle ei tulisi antaa enempää kuin 1 g eikä missään tapauksessa enempää kuin 2 g tiopentaalia. Aine ei sovi liikalihaville potilaille.


title: Tiopentaali

text: Tiopentaalia on käytetty kooman aiheuttamisessa ja ylläpitämisessä. Tiopentaalilla aiheutettua koomaa voidaan käyttää muulle hoidolle reagoimattoman kohonneen kallonsisäisen paineen hoitoon.


title: Tiopentaali

text: Eläinlääketieteessä tiopentaalia käytetään lemmikkieläinten nukutukseen ja lopettamiseen.


title: Tiopentaali

text: Eutanasian sallivissa maissa (Belgia ja Hollanti) aineella aikaansaadaan ensin kooma (20mg/kg annos) jonka jälkeen annetaan kolminkertainen annos lihasrelaksanttia, kuten pankuronidibromidia.


title: Tiopentaali

text: Yhdysvalloissa tiopentaalia käytettiin vuoteen 2011 asti kuolemanrangaistuksen täytäntöönpanossa, joko pelkästään tai kahden muun lääkeaineen, pankuronibromidin ja kaliumkloridin kanssa. Nykyisissä sekoituksissa tiopentaali on korvattu pentobarbitaalilla taikka midatsolaamilla. Käytettäessä pelkästään tiopentaalia kuolema tulee 45 minuutissa ja yhdistelmässä 10 minuutissa. Teloituksessa ainetta annetaan 2–5 grammaa.


title: Tiopentaali

text: Monessa osavaltiossa teloituksia jouduttiin lykkäämään syksyllä 2010, koska tiopentaalia ei ollut saatavilla. Tammikuussa 2011 lääkeyhtiö Hospira ilmoitti lopettavansa aineen tuotannon, koska ei halua sitä käytettävän teloituksissa. Tutkimuksissa on havaittu, että monet tuomitut olivat saaneet liian pienen määrän tiopentaalia ennen teloitusta. Se voi johtaa siihen, että tuomittu kokee tuskallisen ja hitaan tukehtumiskuoleman ollen samalla täysin tietoinen, mutta kykenemätön liikuttamaan lihastakaan pankuronibromidin takia.


title: Tiopentaali

text: Jotkin osavaltiot, kuten Nebraska ja Etelä-Dakota ovat kääntyneet intialaisen lääkkeenvalmistajan puoleen aineen saamisen varmistamiseksi.


title: Río Plátanon biosfäärialue

text: Río Plátanon biosfäärialue on luonnonsuojelualue Río Plátano -joen varrella Hondurasissa Karibianmeren rannikolla. Se kuuluu sekä UNESCOn maailmanperintöluetteloon että Ihminen ja biosfääri -ohjelmaan. Alue on kooltaan 8 000 neliökilometriä, josta 4 818 neliökilometriä kuuluu puskurivyöhykkeeseen.


title: Río Plátanon biosfäärialue

text: Biosfäärialueen luonto muodostuu pääasiassa sademetsästä. Lisäksi alueella on mangrovesoita, rannikkosavannia ja joenvarren lehtimetsää. Monipuolisen luonnon lisäksi biosfäärialueella on yli 200 arkeologista kohdetta.


title: Río Plátanon biosfäärialue

text: Vuonna 1996 Río Plátanon biosfäärialue listattiin vaarassa olevien maailmanperintökohteiden luetteloon. Siihen kohdistuu uhkia maanviljelystä, asuttamisesta ja huonosta hallinnasta. Lisäksi alueelta kaadetaan laittomasti puita ja sinne on suunnitteilla vesivoimala. Suojelutoimien parantumisen ansiosta Maailmanperintö-komitea päätti vuonna 2007 poistaa biosfäärialueen vaarassa olevien kohteiden luettelosta.


title: Río Plátanon biosfäärialue

text: Alueelta löytyi vuonna 2012 viiden neliökilometrin laajuinen raunioalue, jossa saattaa olla legendaarinen Valkoinen kaupunki, "Ciudad Blanca". Sitä ja siellä ehkä olevaa kultaa etsivät espanjalaiset konkistadorit Hernán Cortésin johdolla jo 1500-luvulla. Kaupunki on ilmoitettu löytyneeksi aiemminkin, muun muassa toisen maailmansodan alla yhdysvaltalainen tutkimusmatkailija Theodore Mordenin kerrottiin löytäneen sen. Mutta nyt käytössä olleen laser-tekniikan avulla sieltä on löytynyt raunioita, vaikka viranomaiset ovat vakuuttaneet, ettei siellä ole ollut koskaan asutusta. Maaliskuussa 2015 julkistettiin tieto, että kyse on kokonaisesta kulttuurista ja useista kaupungeista, ja samalla on hylätty ajatus legendaarisesta Ciudad Blancasta.


title: Arabeski

text: Arabeski voi tarkoittaa seuraavia:


title: Maija Hapuoja

text: Maija Hapuoja (virallisesti Maija Tuulikki Hapuoja-Ryti) (s. 2. huhtikuuta 1948) on suomalainen jazzlaulaja (sopraano), joka on esiintynyt ja levyttänyt yhdessä muun muassa Heikki Sarmannon kanssa. Hapuoja opettaa pop- ja jazz-laulua Jyväskylän ammattiopiston konservatoriossa.


title: Aktomyosiini

text: Aktomyosiini on aktiinista ja myosiinista koostuva proteiinikompleksi, jonka aktiini- ja myosiinisäikeiden keskinäiseen liikkeeseen lihassolun supistuminen () perustuu. Eli lihas supistuu, kun edellä mainitut valkuaisainemuodostelmat liukuvat toistensa lomaan ja samassa yhteydessä lihas myös usein lyhenee.


title: Myosiini

text: Myosiinit ovat proteiineja, joita on aitotumallisten lihaksissa. Myosiinimolekyylejä on useita erilaisia, ja ne nimetään roomalaisin numeroin yhdestä kahdeksaantoista.


title: Myosiini

text: Myosiini-II aiheuttaa lihassolujen supistuksen yhdessä aktiinin kanssa. Se muodostaa yhdessä aktiinin kanssa aktomyosiiniksi kutsutun valkuaisainekompleksin, jonka aktiini- ja myosiinisäikeiden keskinäiseen liikkeeseen lihassolun supistuminen () perustuu.


title: Myosiini

text: Myosiini-I -molekyyli lyhythäntäisenä molekyylinä osallistuu soluelimien siirtämiseen solujen sisällä. Myosiini-III on tieteellisessä mielessä huonosti tunnettu. Myosiini-XV osallistuu sisäkorvan värekarvojen toimintaan.


title: Blyk

text: Blyk (virallisesti Blyk Services Oy) oli mainosrahoitteinen matkapuhelinoperaattori, joka aloitti toimintansa syksyllä 2007 Yhdistyneessä kuningaskunnassa. Blykin ensimmäinen lanseeraus Britanniassa kohdistui 16–24-vuotiaisiin nuoriin. Blykin tuote tarjosi rajoitetun määrän ilmaisia tekstiviestejä ja puheminuutteja asiakkailleen ("~jäsenilleen)", jotka hyväksyivät vastaanottavansa mainontaa. Blykin liittymän voi saada ainoastaan kutsun perusteella. Liittymän haltijat voivat suositella kavereitaan jäseniksi ja Blyk voi itse kutsua nuorisoa mukaan. Blykin tarkoituksena oli rakentaa älykäs nettiyhteisö. Blykin pääkonttori sijaitsi Helsingissä. Blykin toimitusjohtajana toimi Pekka Ala-Pietilä. Hallituksen varajäsenenä toimi mainostoimisto Contran myynyt Antti Öhrling. Yrityksen alkupääoma tuli omistajien lisäksi muilta yksityisiltä sijoittajilta ja ranskalaiselta riskisijoittajalta Sofinnova Partnersilta.


title: Blyk

text: Blyk Service Oy oli suomalainen yritys ja se teki ensimmäisenä 31.12.2006 päättyneenä toimintavuonna tappiota lähes 3 miljoonaa euroa. Vuonna 2007 yritys teki voittoa noin 0,5 miljoonaa euroa, mutta vuonna 2008 tappiota reilut 1,3 miljoonaa euroa.


title: Blyk

text: Blyk ilmoitti 27.7.2009 lopettavansa palvelunsa Britanniassa 26.8.2009. Toisalta se ilmoitti 5.5.2010 palvelunsa avaamisesta Vodafonen verkossa Hollannissa. Kannattavuutensa parantamiseksi yhtiö kehitti uusia mainosrahoitustapoja.


title: Viistorintamahyökkäys

text: Viistorintamahyökkäys oli Preussin kuningas Fredrik II Suuren 1700-luvun puolessa välissä kehittämä taktiikka, jossa pyrittiin keskittämään oman armeijan voima vastustajan taistelulinjan sivustaan tai selustaan.


title: Viistorintamahyökkäys

text:
Fredrik kehitti viistorintamahyökkäyksen vuonna 1745, koska hän halusi kohdistaa ylivoimaisen iskun yhteen kohtaan vastustajan linjataktiikan mukaisessa taistelulinjassa. Hän kehitti erilaisia tapoja vahvistaa oman linjansa toista päätä hyökätäkseen sillä, samalla kun pyrki vähentämään linjansa heikompien osien kokemia tappioita. Lopullisessa muodossa viistorintamahyökkäys toteutettiin seuraavalla tavalla: osalla armeijaa tehtiin valehyökkäys vastustajan taistelulinjaa vastaan, samalla kun oman armeijan päävoima kiersi vastustajan sivustaan. Tämä liike koitettiin peittää vihollisen näkyvistä, joko käyttämällä hyväksi jotain paikallista maaston piirrettä, tai musketti ja tykkitulen aikaansaamaa savua. Näin aikaansaadulla uudelleenryhmityksellä iskettiin vastustajan sivustaan, tavoitteena romahduttaa yllättyneen vihollisen taistelulinja. Onnistunut taktiikka vaati joukkojen nopeaa liikuttelua, ja se ei onnistunut huonosti harjoitetuilta armeijoilta.
Ehkä paras esimerkki viistorintamahyökkäyksen käytöstä on Leuthenin taistelu itävaltalaisia vastaan vuonna 1757, jossa Fredrik käytti hyväkseen taistelukentän harjumuodostumaa, piilottaen sen kautta koukkaavan armeijansa vastustajalta. Samalla kun vastustajan komentajan Karl Alexander Lothringenin huomion kiinnitti valehyökkäys linjan keskustaan ja oikeaan sivustaan Fredrik marssitti oman armeijansa itävaltalaisten taistelulinjan vasempaan päähän, johon suoritettu hyökkäys romahdutti ylivoimaisen vastustajan koko taistelulinjan.


title: Viistorintamahyökkäys

text: Viistorintamahyökkäyksen huippuaikaa olivat Itävallan perimyssota ja seitsenvuotinen sota. Pian itävaltalaiset kehittivät omaa taktiikkaansa sitä vastaan, muun muassa lisäämällä reservin osuutta taistelukentällä. Näin Preussin armeijan nauttima taktinen etu kurottiin umpeen. 1770-luvulla Fredrikiä alettiin arvostella taktisen joustamattomuuden takia ja Baijerin perimyssota 1778-79 ei ollut enää pelkkää Preussin voittokulkua.


title: Viistorintamahyökkäys

text: Viistorintamataktiikka sopi parhaiten Keski-Eurooppaan, erityisesti Sleesian ja Böömin aitaamattomalle maaseudulle. Huonommin se soveltui metsäisempään ja aidattuun Länsi-Eurooppaan, jonka preussilaiset huomasivat sotiessaan ranskalaisia vastaan 1790-luvulla Itä-Ranskassa ja Belgiassa. Lisäksi ranskalaisten käyttämä linjataktiikasta poikkeava taistelutapa teki viistorintamahyökkäyksen käyttämisen vaikeammaksi.


title: CLU

text: CLU on käännettävä abstrakteja tietotyyppejä tukeva akateeminen ohjelmointikieli vuodelta 1974. Siinä on ensimmäistä kertaa toteutettu iteraattorit, muuttamattomat (immutable) tietotyypit ja syntaktinen sokerointi jotka kaikki ovat ominaisuuksia, jotka ovat vasta nyt yleistymässä tuotanto-ohjelmointikielissä kuten Ruby ja Python.


title: CLU

text: Nimi CLU tulee sanoista "CLUster programming language".


title: CLU

text: CLU kehitettiin yhdysvaltalaisessa MIT-yliopistossa 1974 professori Barbara Liskovin johdolla. Tarkoituksena oli tutkia abstrakteja tietotyyppejä.


title: CLU

text: CLU-ohjelmointikielellä on toteutettu muutamia täysin toimivia tutkimusprojekteja (tekstintoimitin, käyttöjärjestelmä), mutta varsinaisessa tuotanto-ohjelmoinnissa sitä ei ole käytetty.


title: CLU

text: Suomessa on kehitetty CLU:n pohjalta tutkimusprojektissa uusi ohjelmointikieli nimeltä XE vuonna 1989.


title: CLU

text: Vaikka CLU:ssa on stattinen käännösaikainen tyypitys, CLU:n tietotyypit ovat melko joustavia ja niille on roskankeruu.


title: CLU

text: CLU-ohjelmointikielessä voidaan totetuttaa abstrakteja tietotyyppejä. Näitä kutsutaan klustereiksi. Klusteri vastaa oliokielten luokkia, mutta CLU ei ole varsinainen olio-ohjelmointikieli vaikka siihen on otettu vaikutteita myös ensimmäisesti olio-ohjelmointikielestä, Simula 67:stä.


title: CLU

text: Esimerkiksi kompleksiluvut määrittelevä klusteri näyttäisi CLU-ohjelmointikielellä seuraavalta:


title: CLU

text: rep määrittelee tietotyypin sisäisen esitysmuodon eikä siihen ole pääsyä klusterin ulkopuolelta.


title: CLU

text: C++-ohjelmointikielen mallit (templates) ovat saaneet vaikutteita CLU:n abstraktien tietotyyppien käsittelystä.


title: CLU

text: CLU:ssa ei ole tietotyyppien perintää.


title: CLU

text: CLUssa on ensimmäisenä toteutettu iteraattorit. Nykyisistä ohjelmointikielistä iteraattorit ovat keskeinen Ruby-ohjelmointikielen rakenne. Myös uusissa Python-ohjelmointikielen toteutuksissa voi käyttää helposti iteraattoreita.


title: CLU

text: Iteraattori on mekanismi, jolla silmukkarakenteella voidaan käydä läpi abstraktin tietotyypin arvoja.


title: CLU

text: CLU-ohjelmointikielessä on esimmäisenä otettu käyttöön termi syntaktinen sokerointi. Se tarkoittaa sitä, että esimerkiksi "1+1" on vain merkintä, joka tulkitaan abstraktin tietotyypin "kokonaisluku" operaatioksi "add". "1+1" tulkitaan jo syntaktisella tasolla samanlaiseksi operaatioksi kuin esimerkiksi nykyaikaisen ohjelmointikielen metodikutsut.


title: CLU

text: Syntaktinen sokerointi on käytössä sekä Rubyssä että jossain määrin Pythonissa.


title: CLU

text: CLU:ssa on yleisimmistä tietotyypeistä sekä muutettavissa olevat että muuttamattomat "(immutable)" tietotyypit. Nykyaikaisista ohjelmointikielistä tämä on otettu käyttöön Pythonissa.


title: CLU

text: CLU oli ensimmäinen ohjelmointikieli missä sijoituksen voi tehdä rinnakkain, esimerkiksi


CLU


title: CLU

text: vaihtaa muuttujien x ja y arvot keskenään.


title: CLU

text: Myös funktion paluuarvon voi olla useampi arvo, jotka sijoitetaan useampaan muuttujaan (vrt. Pythonissa "tuple" funktion paluuarvona).


title: CLU

text: CLU tukee poikkeuksia.


title: Slaughter

text: Slaughter on yhdysvaltalainen hard rock -yhtye Las Vegasista, Nevadasta.


title: Slaughter

text: Slaughter perustettiin vuonna 1988. Debyyttialbumilta "Stick It To Ya" nousivat listoille hitit "Fly to the Angels", "Up All Night" ja "Spend My Life". Myöhemmin yhtyeen toimintaa varjostivat kitaristi Tim Kellyn saamat syytteet huumausainerikoksista ja basisti Dana Strumin moottoripyöräonnettomuus, jossa hän vammautti soittokätensä.


title: Slaughter

text: Slaughter oli ehtinyt julkaista neljä studioalbumia, kun kitaristi Tim Kelly kuoli auto-onnettomuudessa Arizonassa 5. helmikuuta 1998. Yhtye päätti kuitenkin jatkaa uraansa uutena kitaristinaan Jeff Blando. Yhtyeen tuorein studioalbumi on "Back to Reality" (1999).


title: Bertrand Delanoë

text: Bertrand Delanoë (s. 30. toukokuuta 1950 Tunis, Tunisia) on ranskalainen poliitikko, sosialistipuolueen jäsen, joka toimi Pariisin kaupungin pormestarina, "maire", 2001-2014 .


title: Bertrand Delanoë

text: Delanoën perhe muutti takaisin kotimaahan Ranskaan Bertrandin nuoruusvuosina. Hän on osallistunut aktiivisesti poliittiseen toimintaa 23-vuotiaasta lähtien toimien ensimmäiseksi Aveyronin departementin sosialistisen federaation sihteerinä. Tässä tehtävässä hän osoitti kyvykkyyttä, eritoten erinomaisia puhujan taitoja, ja Sosialistipuolueen kansallisen tason johtaja, François Mitterrand kutsui hänet Pariisin 1970-luvun alkuvuosina.


title: Bertrand Delanoë

text: Hänet valittiin vuoden 1977 kunnallisvaaleissa Pariisin kaupunginvaltuustoon samoissa vaaleissa kuin Lionel Jospin, Claude Estier, Daniel Vaillant ja he muodostivat kuuluisan XVIII kaupunginosan joukon. Myöhemmin hänet on valittu monesti uudelleen. Hänet valittiin sosialistien kansanedustajaksi Pariisista vuosina 1981 ja 1986. Tällöin han edusti nuorena kansanedustajana Pariisin XVIII kaupunginosaan eli Montmartrea. Hänet valittiin myös sosialistipuolueen tiedottajaksi, joka oli kansallisen tason kolmanneksi keskeisin virka.


title: Bertrand Delanoë

text: Vuonna 1988 hän oli XVIII kaupunginosassa ehdokkaana, mutta hävisi tällöin Alain Juppélle. Hän käytti tilaisuutta hyväkseen, kun Pariisin sosialistien puheenjohtaja Georges Sarre erosi ja näin hänet vuonna 1993 valittiin Pariisin kaupungin sosialistisen puolueen puheenjohtajaksi ja johtamaan sosialistien poliittista toimintaa pääkaupungissa.


title: Bertrand Delanoë

text:
Bertrand Delanoë valittiin 1995–2001 Pariisin kaupungin kiintiöstä Ranskan senaatin jäseneksi. Tämän tehtävän myötä hän toimi sihteerinä ulko- ja puolustuspoliittisessa valiokunnassa. Samaan aikaan hän toimi Pariisin kaupunginvaltuuston sosialistien ja heihin liittyneitten ryhmien puheenjohtajana. Ja hän on ollut myös Ranskan sosialistisen puolueen puoluetoimikunnan jäsenenä vuodesta 1995 lähtien.
Bertrand Delanoë on ollut koko Pariisin kaupungin pormestari (maire) maaliskuusta 2001 alkaen. Tällöin näet vasemmiston yhteenliittyvä sai haltuunsa enemmistön kaupunginvaltuustossa. Tämä tapahtui ensimmäisen kerran sitten vuoden 1871 koetun Pariisin kommuunin. Hän seurasi tehtävässä Jean Tiberitä (1995–2001) ja Jacques Chiracia (1977–1995), josta kahdeksantoista vuoden pormestarikauden jälkeen tuli Ranskan tasavallan presidentti.


title: Bertrand Delanoë

text:
Tämä historiallinen voitto oli mahdollista, koska koko vasemmista sekä vihreät ja osa sitoutumattomistakin olivat liittyneet yhteiseksi rintamaksi pormestariehdokas Bertrand Delanoën taakse. Lisäksi oikeiston jakautuminen kilpaileviin ryhmiin mahdollisti historiallisen tapahtuman.
Lisäksi Jean Tiberin moninaiset poliittiset ja taloudelliset skandaalit lisäsivät oikeiston tappion taakkaa.


title: Bertrand Delanoë

text: Jo vuonna 1998 hyvissä ajoin ennen kunnallisvaaleja Delanoë kertoi avoimesti homoseksuaalisuudestaan, ja onkin luultavaa, että sukupuolivähemmistöjen äänet ratkaisivat taiston ainakin aiemmin voimakkaasti oikeistolaisissa kaupunginosissa Delanoën hyväksi.


title: Jarl Hellemann

text: Jarl Frode Hellemann (4. marraskuuta 1920 Kööpenhamina, Tanska – 25. helmikuuta 2010 Helsinki) oli filosofian lisensiaatti ja Tammen toimitusjohtaja.


title: Jarl Hellemann

text: Hellemann työskenteli muun muassa "Kauppalehden" kirjallisuusarvostelijana, ennen kuin aloitti Tammessa kustannustoimittajana 1945. Tammen apulaisjohtajana hän toimi 1955–1963, varatoimitusjohtajana 1963–1968 ja toimitusjohtajana 1968–1982. Hänen edeltäjänsä toimitusjohtajana oli Untamo Utrio ja seuraajansa Olli Arrakoski.


title: Jarl Hellemann

text: Hellemann tuli tunnetuksi erityisesti Tammen Keltaisen kirjaston perustajana. Hän julkisti sarjan 6. syyskuuta 1954, ja ensimmäinen teos ilmestyi samana syksynä. Hän valikoi sarjaan kirjallisuutta eläkkeelle jäätyäänkin vielä 15 vuotta. Hänellä oli merkittävä osa Tammen ulkomaisten suhteiden luomisessa.


title: Jarl Hellemann

text: Hellemannin mukaan on nimetty Jarl Hellemann -käännöskirjapalkinto, joka jaettiin esimmäisen kerran Helsinki Lit -tapahtumassa vuonna 2015.


title: Jarl Hellemann

text: Ensimmäisen romaaninsa "Kerran kaikki maksetaan" Hellemann kirjoitti 25-vuotiaana ja lähetti sen salanimellä Jarl Helle Tammeen. Oikean nimensä hän paljasti kustantamolle vasta, kun kirja oli hyväksytty julkaistavaksi.


title: Jarl Hellemann

text: Hellemann on käyttänyt salanimeä muulloinkin. Salanimellä Jorma Järvinen hän julkaisi viiniharrastajien keskuudessa suuren suosion saaneen kirjan "Kotiviini". Hellemannilla ei juuri ollut viininvalmistuksesta omia kokemuksia, ja kirjan ohjeet perustuvatkin hänen isänsä resepteihin. Kirjasta on otettu useita painoksia.


title: Jarl Hellemann

text: Jarl Hellemannin puoliso oli vuoteen 1975 kirjailija Eeva Joenpelto. Sen jälkeen hänen elämänkumppaninsa oli Tammessa työskennellyt Marjatta Soinio.


title: Jarl Hellemann

text: Hellemannin perhe muutti Tanskasta Suomeen, äidin vanhempien kotikaupunkiin Helsinkiin 1930-luvulla, sen jälkeen kun isän Victor Hellemannin liiketoimet olivat lamavuosina epäonnistuneet.


title: Rallisprint

text: Rallisprint on autourheilulaji, jossa ajetaan lyhyitä rallin erikoiskokeita. Rata on yleensä samantyyppinen kuin rallin erikoiskoe, mutta pituudeltaan vain 2–4 km.


title: Rallisprint

text: Erona normaaliin ralliin on, että rallisprintissä autossa ei ole kuljettajan apuna kartanlukijaa. Lisäksi kilpailija ajaa samat erikoiskokeet uudelleen määrätyssä järjestyksessä ja vain erikoiskokeen paras aika jätetään huomioon. Kuljettajat jaetaan kokemuksen ja taidon perusteella samoin kuin monessa muussakin lajissa, juniorikuljettajiin ja yleisen luokan kuljettajiin, myös nuorten luokka kuuluu rallisprintiin. Kilpailukalustona rallisprintissä on huipputasolla uutta rallikalustoa ja tehokkaita turboautoja, mutta harrastajatasolla ajetaan vanhemmalla ja edullisella kalustolla. Rallisprintissä on myös nuortenluokka, johon voi ottaa osaa 15 vuotta täyttäneet.


title: Rikkiplasmalamppu

text: Rikkiplasmalamppu on valaisin, jossa mikroaaltoja suunnataan rikki- ja argontäytteiseen polttimoon. Rikkiplasmalamppujen valmistusta on jatkettu vuodesta 2005 eteenpäin.


title: Rikkiplasmalamppu

text: Vuonna 1998 julkaistussa yksittäistutkimuksessa kurkut saatiin kasvamaan kasvuvaiheessa yhdellä 1000 W:n rikkiplasmalampulla nopeammin kuin kuudella 400 W:n monimetallivalaisimella kasvatetut kasvit.


title: Patrouille de France

text: Patrouille de France on Ranskan ilmavoimien vuonna 1953 perustettu taitolento-osasto.


title: Patrouille de France

text: Se lentää nykyisin kahdeksalla Dassault-Breguet/Dornier Alpha Jet -suihkuharjoituslentokoneella.


title: Diomedeen tammat

text: Diomedeen tammat olivat kreikkalaisessa mytologiassa neljä ihmislihaa syövää hevosta. Traakian jättiläiskuningas Diomedeen, Areen ja Kyrenen pojan, omistamat suurenmoiset hevoset olivat villejä ja hillittömiä, jonka vuoksi niiden syöttökaukalot oli tehty kuparista ja hevoset oli kahlehdittu rautaketjuilla. Bukefaloksen, Aleksanteri Suuren ratsun, kerrottiin olevan näiden tammojen jälkeläinen.


title: Diomedeen tammat

text: Herakleen kahdeksas urotyö, jonka hän Eurystheukselta sai, oli Diomedeen tammojen varastaminen. Herakles purjehti paikalle mukanaan joukko vapaaehtoisia, ja he voittivat vaivatta paikalla olleet hevosten hoitajat. Kun hevoset oli ajettu meren rantaan niiden lastaamiseksi laivaan, Diomedes saapui paikalle pelastaakseen omaisuutensa. Herakles jätti hevoset Abderoksen, Hermeen pojan, vahdittaviksi, mutta tammat tappoivat tämän raahaamalla tätä perässään. Seuranneessa taistelussa Herakles tappoi Diomedeen syöttämällä tämän omille hevosilleen pystyäkseen hallitsemaan nyt kylläisiä hevosia.


title: Diomedeen tammat

text: Tuotuaan hevoset mukaanaan Herakles antoi ne Eurystheukselle. Kirjoittajasta riippuen tämä joko päästi ne menemään ja ne vaelsivat Olympos-vuorelle, jossa ne joutuivat villipetojen tappamiksi, tai sitten Eurystheus pyhitti hevoset Heralle ja antoi niiden jatkaa sukuaan.


title: Alan Paton

text: Alan Stewart Paton (11. tammikuuta 1903 Pietermaritzburg, Natal, Etelä-Afrikka – 12. huhtikuuta 1988 Durban, Natal, Etelä-Afrikka) oli eteläafrikkalainen kirjailija ja vuodesta 1955 perustamansa liberaalipuolueen johtaja.


title: Alan Paton

text: Patonin isä oli pikkuvirkamies. Valmistuttuaan Natalin yliopistosta Paton toimi opettajana ja rehtorina ja tapasi tulevan vaimonsa Dorrie Francis Lustedin. He avioituivat vuonna 1928 ja olivat yhdessä Dorrien kuolemaan saakka vuonna 1967. Paton meni uudelleen naimisiin samana vuonna.


title: Alan Paton

text: Paton toimi kristillis-liberaalilta pohjalta aktiivisesti politiikassa rotuerottelua vastaan ja perusti 1953 puolueen South African Liberal Party. Vuonna 1960 puolue ryhtyi ajamaan yleisen äänioikeuden asiaa.


title: Alan Paton

text: Hänen kunniakseen on perustettu eteläafrikkalaista tietokirjallisuutta esiin nostava Alan Paton -palkinto.


title: Jarno Rova

text: Jarno Rova (s. 2. syyskuuta 1987 Oulu) on entinen suomalainen jalkapalloilija. Pelipaikaltaan Rova oli hyökkääjä.


title: Jarno Rova

text: Rova on kempeleläisen Ajax Sarkkirannan kasvatti. Hänet tunnettiin nuoruudessaan Kempeleen parhaana juniorijalkapalloilijana. B-juniorina Rova siirtyi Oulun Luistinseuraan. Hän teki ensiesiintymisensä seuran edustusjoukkueessa Ykkösessä kaudella 2005. Kaudeksi 2007 Rova siirtyi AC Ouluun. Uransa hän päätti kauteen 2013, edustaen Tervereita, neljässä ottelussa Kakkosessa.


title: Niko Heiskanen

text: Niko Heiskanen (s.11. maaliskuuta 1989, Oulu) on suomalainen jalkapalloilija, joka pelaa Tornion Pallo-47:ssä. Heiskanen pelaa puolustuksessa ja keskikentällä. Hän on pelannut aikaisemmin myös OLS:ssa, Tervareissa ja AC Oulussa. Näistä otteluista hän on pelannut Ykkösessä kolme kautta ja 48 ottelua.


title: Thomas Chung

text: Thomas Chung on yhdysvaltalainen pokeriammattilainen. Chung on kaksinkertainen World Series of Poker -voittaja. WSOP:n pääturnauksessa hän on parhaimmillaan ollut viides (vuonna 1993).


title: Thomas Chung

text: Tammikuussa 1992 Chung oli Queens Poker Classicin 5 000 dollarin no limit hold'em -turnauksen voittaja ja ansaitsi 200 000 dollaria. Yhdysvaltain pokerimestaruuskilpailuissa (United States Poker Championship) vuonna 1996 hän voitti 1 500 dollarin no limit hold'em -turnauksen.


title: Thomas Chung

text: Elokuussa 2007 Chungin pokeriuran turnausansiot ylittivät 1,7 miljoonaa dollaria.


title: Lasse Väisänen

text: Lasse Väisänen (s. 24. tammikuuta 1988 Puolanka) on suomalainen jalkapalloilija. Keskikentällä pelaava Väisänen pystyy pelaamaan myös topparin paikalla. Väisänen pelasi kaudella 2005 AC Oulun Veikkausliiga-joukkueessa. Väisäsen aiempia seuroja ovat Tervarit ja OPS.


title: Trajanuksen forum

text: Trajanuksen forum () on viimeinen Rooman valtakunnan keisarillisista forumeista.


title: Trajanuksen forum

text: Keisari Trajanus rakennutti forumin Daakiasta vuonna 106 saadun voiton jälkeen. Erään Ostiasta löydetyn kalenterin mukaan forum otettiin käyttöön vuonna 112, kun taas Trajanuksen pylväs otettiin käyttöön vuotta myöhemmin vuonna 113. Monumentaalisen forumin rakentamiseksi oli tehtävä laajoja maansiirtotöitä ja kahdesta Rooman seitsemästä kukkulasta ("Collis Quirinalis" ja "Collis Capitolinus") poistettiin osia. Kaivutyöt aloitettiin mahdollisesti jo keisari Domitianuksen aikana, kun taas forumin rakentaminen liitettiin arkkitehti Apollodoros Damaskolaiseen.


title: Líndos

text: Líndos () on Kreikan kylä sekä samanniminen Ródoksen kunnan kunnallisyksikkö (Δημοτική Ενότητα Λίνδου, "Dimotikí Enótita Líndou") ja entinen itsenäinen kunta. Se sijaitsee Ródoksen saarella, Ródoksen alueyksikössä Etelä-Egean saarten alueella. Koko kunnallisyksikön väkiluku on 3 957 ja varsinaisen Líndoksen kylän väkiluku 819 (vuonna 2011).


title: Líndos

text: Líndos sijaitsee Ródoksen itärannikolla noin 55 kilometriä etelälounaaseen Ródoksen kaupungista. Sen tunnetuin nähtävyys on antiikin aikainen akropolis eli linnavuori, jonka juurella Líndoksen kylä sijaitsee.


title: Líndos

text:
Antiikin Lindos perustettiin noin 900-luvulla eaa. Se oli yksi saaren kolmesta vanhasta kaupungista Kameiroksen ja Ialysoksen ohella. Saaren kaupungit perustivat yhdessä Kosin, Knidoksen ja Halikarnassoksen kanssa kauppaliiton, doorilaisen heksapoliin, vuoteen 700 eaa. mennessä.
Lindoksen akropoliilla eli linnavuorella sijaitsi Athene Lindian temppeli, joka oli saaren tärkein kulttipaikka. Temppelin ansiosta Lindos säilyi merkittävänä myös sen jälkeen, kun se sekä Kameiros ja Ialyssos perustivat yhdessä Rhodoksen kaupungin saaren uudeksi keskukseksi. Temppelin raunioiden lisäksi akropoliilla on jäännöksiä temppeliä ympäröineistä pylväshalleista ja propylaia-sisäänkäynnistä, sekä myöhemmistä keskiaikaisista linnoitteista ja rakennuksista. Antiikin ajalta ovat säilyneet myös muun muassa Lindoksen teatterin rauniot akropoliin alarinteessä.


title: Líndos

text: Lindoksen antiikin aikainen linnavuori säilyi merkittävänä linnoituksena bysanttilaisella keskiajalla ja edelleen Johanniittain ritarikunnan aikana vuosina 1309–1522, jolloin kukkulaa linnoitettiin jälleen laajalti. Linnoitus oli käytössä myös osmanivallan aikana.


title: Líndos

text: Linnoituksen ympärille kehittyi nykyinen Líndoksen kylä. Se on nykyisin saaren suosituimpia turistikohteita ja tunnetaan paitsi linnavuoresta myös valkoisista, perinteisistä rakennuksistaan. Kylässä on myös lukuisia bysanttilaisaikaisia kirkkoja. Líndoksessa on paljon kauppoja, useita rantoja sekä myös kylpylöitä.


title: Líndos

text: Líndos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ródoksen kuntaan yhdessä Afántoun, Archángeloksen, Attávyroksen, Ialysóksen, Kallithéan, Kámeiroksen, Nótia Ródoksen ja Petaloúdeen kanssa.


title: Líndos

text: Líndoksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Keryneian kauris

text: Keryneian kauris oli kreikkalaisessa mytologiassa suurikokoinen kauris, joka oli pyhitetty Artemiille, siveälle metsästyksen ja kuun jumalattarelle. Sillä oli kultaiset sarvet ja sorkat pronssia, ja sen kerrottiin pystyvän juoksemaan metsästäjän nuolta nopeammin.


title: Keryneian kauris

text: Artemiin ollessa lapsi hän löysi viisi komeaa kaurista laiduntamassa Thessaliassa, ja pyydysti niistä neljä vetämään vaunujaan. Viides pakeni kuitenkin joen yli Keryneian vuorelle Akhaian ja Arkadian rajalle.


title: Keryneian kauris

text: Herakleen kolmas urotyö sai alkunsa, kun Eurystheus - suuttuneena siitä, että Herakles oli onnistunut välttämään kuoleman kahden edellisen tehtävän kohdalla - päätti harkita tarkemmin kolmatta tehtävää syöstäkseen sankarin turmioon. Siksi kolmas tehtävä ei sisältänyt pedon tappamista; Herakles oli jo osoittanut, että hän pystyisi voittamaan pelottavimmatkin vastustajat, vaan Eurystheys päätti lähettää hänet sieppaamaan jäljelle jääneen Keryneian kauriin laskien sen varaan, että tämä ajautuisi vähintään ristiriitaan Artemiin kanssa vaikka saisikin kauriin kiinni.


title: Keryneian kauris

text: Herakles jahtasi kaurista kokonaisen vuoden, ja kun kauris väsyneenä takaa-ajosta oli pakenemassa vuorille Ladon-joen ylitse, Herakles sai ammuttua sitä nuolella ja sai siepattua lamaantuneen eläimen harteilleen. Vaihtoehtoisesti hänen on esitetty myös pyydystäneen kauriin verkolla tai siepanneen sen sen nukkuessa.


title: Keryneian kauris

text: Arkadiassa häntä vastaan tuli kuitenkin Artemis Apollon seurassaan. Tämä olisi riistänyt kauriin ja nuhdellut häntä yrityksestä tappaa hänen pyhä eläimensä, mutta Herakles vetosi kuitenkin teon välttämättömyyteen ja vieritti syyn Eurystheuksen niskaan. Tämä lepytti jumalattaren vihan ja Herakles sai tuotua kauriin Eurystheukselle.


title: Leevan Sands

text: Leevan Sands (s. 16. elokuuta 1981 Nassau, Bahama) on bahamalainen kolmiloikkaaja.


title: Leevan Sands

text: Sands osallistui 1998 Annecyn nuorten MM-kisoihin, mutta karsiutui tuloksellaan 15,70. Kaksi vuotta myöhemmin Santiago de Chilen nuorten MM-kisoissa hän karsiutui pituushypyssä tuloksella 719, mutta loikki kolmiloikassa viidenneksi tuloksella 16,22. 2002 Kansainyhteisön kisoissa Sands sijoittui kolmanneksi loikittuaan 17,26. Vuonna 2003 hän voitti NCAA-mestaruuden ja MM-pronssia Pariisin MM-kisoissa tuloksella 17,26. Kauden lopussa hän oli seitsemäs.


title: Leevan Sands

text: Sands karsiutui Ateenan olympialaisissa 2004 ja sijoittui samana vuonna kuudenneksi. Seuraavana vuonna hän oli Helsingin MM-kisoissa neljäs tuloksella 17,39 ja viides. Maaliskuussa 2006 kävi ilmi, että Sands oli antanut doping-näytteen, joka sisälsi levmetamfetamiinia. Hän sai tapauksesta kuuden kuukauden kilpailukiellon, joka päättyi 9. syyskuuta 2006.


title: Leevan Sands

text: Vuonna 2007 Sands karsiutui Osakan MM-kilpailuissa ja oli viides . Seuraavana talvena hän karsiutui loppukilpailusta Valencian sisäratojen MM-kilpailuissa.


title: Leevan Sands

text: Sands hyppäsi Pekingissä 2008 omansa ja maansa ennätyksen kolmiloikan olympiafinaalissa. Tuloksella 17,59 Sands ylsi pronssille tasaisessa kilpailussa. Myöhemmin samana syksynä hän oli kuudes . Berliinin MM-kilpailuissa 2009 hän sijoittui neljänneksi loikittuaan 17,32. hän oli toinen. Kaksi vuotta myöhemmin hän oli seitsemäs Daegun MM-kilpailuissa tuloksella 17,21.


title: Biosfäärialue

text: Biosfäärialue on kestävän kehityksen alue, joka kuuluu Unescon ohjelmaan Programme on Man and the Biosphere (MAB, ). Ohjelmaan kuului vuoden 2009 listauksen mukaan maailmanlaajuisesti 553 aluetta 107 maassa . Ohjelma käynnistyi vuonna 1970. Biosfäärialueen määritelmä kehitettiin vuonna 1974 ja uudelleenmuotoiltiin vuonna 1995.


title: Biosfäärialue

text: Biosfäärialueeseen pitää kuulua lailla suojeltu alue, puskurivyöhyke, jossa luonnonsuojelun vastaiset toimet ovat kiellettyjä ja yhteistoiminta-alue, jossa hyväksytyt toimet ovat sallittuja. Tämä tehdään kunnioittaen paikallisten asukkaiden luonnonvarojen järkevää käyttöä. Biosfäärialueet eivät ole suojelualueita, vaikka ne sellaisia sisältävätkin. Yhteistoiminta-alueilla on asutusta ja harjoitetaan taloudellista toimintaa, minkä tavoitteena on tasapainoinen suhde ihmisen ja luonnon välillä .


title: F’murr

text: F'Murr eli F'Murrr oli ranskalaisen sarjakuvapiirtäjän Richard Peyzaret'n (31. maaliskuuta 1946 – 10. huhtikuuta 2018) nimimerkki, joka tunnetaan sarjakuvasta Le Génie des alpages.


title: F’murr

text: Sarjaa on ilmestynyt suomeksi nimillä:


title: Khronos

text: Khronos () oli kreikkalaisessa mytologiassa ajan henkilöitymä. Hän sai alkunsa olemassaolon alkutilasta, Khaoksesta. Kreikkalais-roomalaisissa kuvissa hänet esitetään usein miehenä, joka kääntää eläinradan pyörää tai nielaisee omat lapsensa. Khronos on ajan symboli joka luo ja jälleen tuhoaa.


title: Khronos

text: Khronos sekoitetaan usein titaani Kronokseen (). Tämä on peräisin jo antiikin ajalta, jolloin Kronoksen alkuperää selitettiin hänen nimensä etymologian avulla. Khronos on myös vaikeata erottaa Saturnuksesta ja Saturnus on usein yhdistetty katoavaisuuden symboleihin (esimerkiksi viikate ja tiimalasi), vaikka ne kuuluvat Khronokselle.


title: Tienvarsipommi

text: Tienvarsipommi on räjähde, joka yleensä asetetaan tienvarteen ja laukaistaan tähystettynä kauko-ohjatusti, kun ajoneuvo tai sotilaita on kohdalla. Tienvarsipommit vakiintuivat käsitteenä Irakin sodan loppuvaiheessa, kun irakilaiset vastarintaryhmät ryhtyivät räjäyttelemään itse valmistamiaan pommeja tienvarsilla haitatakseen vapaaehtoisten koalition joukkojen läsnäoloa Irakissa.


title: Tienvarsipommi

text: Tienvarsipommeilta on vaikea suojautua. Pommit on usein naamioitu hyvin, jolloin niiden havaitseminen on erittäin vaikeaa. Yleisiä tapoja naamiointiin on peittää pommi hiekalla ja kivillä tai laittaa pommi kuolleen eläimen raadon sisään. Yksittäisistä tekijöistä juuri tienvarsipommit ovat aiheuttaneet suurimmat tappiot amerikkalaisjoukoille Irakissa.


title: Tienvarsipommi

text: Tienvarsipommin räjähde voi perustua 60–81 mm kevyen kranaatinheittimen kranaattiin tai myös 122–155 mm tykistökranaattiin. Ajastimena voidaan käyttää vaikkapa videonauhuria.


title: Tienvarsipommi

text: Tienvarsipommeja voi olla monenlaisia. Yhdysvaltain armeija käyttää niistä yleisnimitystä "improvisoitu räjähde" (). IED:t voivat olla aikasytyttimellä varustettuja. Mikäli ne ovat kauko-ohjaimella tähystyksen perusteella laukaistavia, käytetään niistä nimitystä "kauko-ohjattavat improvisoidut räjähteet" ("Remote Control IED" tai lyhyemmin RCIED). Tämänkaltaisia laitteita käytetään erityisesti Irakissa, mutta myös muualla Lähi-idässä. Vastaavanlaisella laitteella myös räjäytettiin matkustajajuna Madridissa 11. maaliskuuta 2004 sekä Lontoon pommi-iskuissa 7. heinäkuuta 2005. Mafia murhasi italialaisen tuomarin Giovanni Falconen tienvarsipommilla vuonna 1992.


title: Tienvarsipommi

text: Ajoneuvoon kätkettyä improvisoitua räjähtävää laitetta eli autopommia kutsutaan englanniksi nimellä "Vehicle Based Improvised Explosive Device" (VBIED).


title: Pohjois-Karjalan biosfäärialue

text: Pohjois-Karjalan biosfäärialue on toinen Suomen biosfäärialueista. Vuonna 1992 nimetty alue oli Suomen ensimmäinen biosfäärialue. Se sijaitsee Ilomantsin ja Lieksan kunnan alueilla. Kokonaisuudessa alue on siirtymävyöhykkeineen 350 000 hehtaaria, kun varsinainen ydinalue, johon kuuluvat Petkeljärven ja Patvinsuon kansallispuistot, Koivunsuon luonnonpuisto sekä Kesonsuon luonnonsuojelualue, on 14 200 hehtaaria. Alueella on vajaa 2000 asukasta.


title: Pohjois-Karjalan biosfäärialue

text: Pohjois-Karjalan biosfäärialue ei sisällä varsinaisesti puskurivyöhykettä, sillä sellainen sisältyy ja itsessään kansallispuistojen alueeseen.


title: Pohjois-Karjalan biosfäärialue

text: Biosfäärialue kuuluu pohjoiseen havumetsävyöhykkeeseen. Maisema muodostuu pääasiassa soista, joita on etenkin alueen itäosassa, ja metsistä. Lajistoltaan monipuolisempia ovat lettosuot, joissa kasvaa mm. useita uhanalaisia kämmekkäkasveja. Alueella sijaitsee useita pieniä järviä ja lampia. Suurin alueen järvistä on Koitere ja pisin joista lähes 200 kilometrin mittainen Koitajoki.


title: Pohjois-Karjalan biosfäärialue

text: Kasvisto on alueella niukahkoa. Valtalajeja ovat mänty ja metsäkuusi. Lisäksi raudus- ja hieskoivu ovat yleisiä. Kenttäkerros muodostuu varpulajeista, johon kuuluvat mustikka, puolukka ja kanerva. Pohjakerroksessa kasvaa seinäsammalta. Suojeltavista kasveista alueella elää mm. uhanalaiset puna- ja kaitakämmekkä.


title: Pohjois-Karjalan biosfäärialue

text: Eläinlajistossa alueella on sekä pohjoisia että itäisiä piirteitä. Nisäkkäitä alueella elää niukasti, vaikka luonnollinen rajanylitys Venäjän suunnalta on tuonut uusia yksilöitä. Nisäkkäistä alueella tavataan karhua, sutta, ahmaa, näätää, ilvestä, hirveä ja metsäpeuraa.


title: Pohjois-Karjalan biosfäärialue

text: Linnusto on monipuolista. Alueella asuu mm. ruisrääkkä, kaakkuri, kehrääjä, sinipyrstö, metsähanhi, kuukkeli, pohjantikka, mustalintu, pikkusieppo, laulujoutsen, tuulihaukka ja nuolihaukka.


title: Pohjois-Karjalan biosfäärialue

text: Soidensuojelualueelta löydettiin Suomessa vuonna 1918 edellisen kerran havaittu harvinainen kovakuoriaislaji mustahälvekäs, jonka luultiin jo hävinneen Suomesta.


title: TNFilm-matriisi

text: TN+Film (Twisted Nematic + Film) paneeli on yleisin käytössä oleva nestekidenäyttöjen paneelin tyyppi ja myös samalla edullisin. Se on pisimpään käytössä ollut paneelityyppi ja sillä päästään nykyään kohtuullisen hyviin vasteaikoihin (harmaasta harmaaseen). Tyypillinen vasteaika uusissa näytöissä on 2 tai 4 ms (G2G). Paneelin huonoina puolina voidaan pitää rajoitettua katselukulmaa pystysuunnassa sekä heikkoa värien toistoa.


title: Kunnas

text:
Kunnas tarkoittaa seuraavia asioita:
Sukunimeä Kunnas taivutetaan kse-vartaloisena (Kunnaksen), ei samoin kuin yleisnimeä (yleisnimi taipuu pitkä-a:llisena, esim. kunnaan).


title: Espanjan parlamentti

text: Espanjan parlamentti eli Cortes Generales on Espanjan kaksikamarinen lainsäädäntöelin. Parlamentti jakautuu senaattiin ("Senado") ja edustajainhuoneeseen ("Congreso de los Diputados"). Espanjan parlamentti valvoo hallituksen toimintaa ja hyväksyy valtion budjetin.


title: Espanjan parlamentti

text: Alahuoneen eli edustajainhuoneen 350 jäsentä valitaan suhteellisella vaalilla D'Hondtin menetelmällä nelivuotiskausiksi. Ylähuoneen eli senaatin 266 jäsenestä 208 valitaan suoralla kansanäänestyksellä ja loppujen 58 jäsenen nimitys virkaan kuuluu 17 itsehallintoalueen lakia säätäville elimille. Myös senaattorit palvelevat nelivuotiskauden.


title: Ali Alikoski

text: Aarno "Ali" Alikoski (s. 7. syyskuuta 1959 Helsinki) on suomalainen laulaja ja lauluntekijä. Alikoski oli yksi 1980-luvun puolivälissä vaikuttaneen Keba-yhtyeen jäsenistä. Keban hajottua vapaana taiteilijana ja toimittajana työskennellyt Alikoski on tehnyt useita soololevyjä, joita varten säveltäjä on hakenut innoitusta muun muassa Välimeren maista. Hyvin hallittujen, pienieleisten ja paljon nostalgisia sävyjä sisältävien levyjen sisältö vaihtelee jatsahtavasta tunnelmoinnista akustisvoittoisiin arkipäivän ihmissuhdetarinoihin ja pehmeään rock'n'roll-irrotteluun.


title: Ali Alikoski

text: Alin tekemistä kappaleista tunnetuin on Aikakoneen hitti "Alla vaahterapuun". Alin oma versio löytyy "Taivas ja maa" -levyltä.


title: Diomedes (Traakia)

text: Diomedes oli kreikkalaisen mytologian mukaan jättiläinen ja Traakian kuningas, Areen ja Kyrenen poika. Hän eli Mustanmeren rannalla bistoneitten heimon johtajana.


title: Diomedes (Traakia)

text: Diomedes tunnettiin hevosistaan, Diomedeen tammoista, jotka söivät ihmislihaa. Herakles varasti tammat kahdeksantena urotyönään, ja kun hän apureineen oli ajanut hevoset meren rantaan lastatakseen ne laivaan, Diomedes saapui paikalle puolustaakseen omaisuuttaan. Seuranneessa taistelussa Herakles tappoi Diomedeen syöttämällä tämän omille hevosilleen, jotta pystyisi hallitsemaan kylläisiä hevosia.


title: Loren Lester

text: Loren Lester (s. 4. lokakuuta 1960 Los Angeles, Kalifornia) on yhdysvaltalainen näyttelijä, joka tunnetaan Robinin ääniroolista 1990-luvun animaatiosarjassa "Batman".


title: Loren Lester

text: Loren Lesterin ura alkoi jo teini-ikäisenä elokuvassa "Rock ’n’ Roll High School", jonka jälkeen hän on näytellyt jo yli 30 vuotta elokuvissa ja televisiosarjoissa. Lester on myös ääninäytellyt animaatioissa, joista tunnetuin rooli on ollut Robin "Batman"-animaatiossa. 2000-luvulla Lester on näytellyt useissa televisiosarjoissa vierailevissa rooleissa, kuten "In Case of Emergency", "Seitsemäs taivas", "Kauniit ja rohkeat", "Gilmoren tytöt", "Las Vegas" ja "West Wing".


title: Loren Lester

text: Lester opiskeli näyttelemistä Occidental Collegessa.


title: Mark Slaughter

text: Mark Allen Slaughter (s. 4. heinäkuuta 1964 Las Vegas, Nevada) on yhdysvaltalaisen hard rock -yhtye Slaughterin kitaristi, laulaja ja perustajajäsen.


title: Mark Slaughter

text: Ennen Slaughterin perustamista vuonna 1988 Mark vaikutti mm. yhtyeissä Xcursion, Roz Parade ja Vinnie Vincent Invasion. Viimeksi mainitussa oli ollut mukana lisäksi Dana Strum, joka kuului Mark Slaughterin kanssa Slaughterin alkuperäiseen kokoonpanoon. Slaughter on laulanut taustoja mm. Lordin albumeilla Babez for Breakfast ja To Beast Or Not To Beast.


title: Mark Slaughter

text: Mark Slaughter asuu lähellä Nashvilleä, Tennesseessä vaimonsa ja Brandon- ja Elijah-poikiensa kanssa.


title: Cliffhanger – kuilun partaalla

text: Cliffhanger – kuilun partaalla ("Cliffhanger") on vuonna 1993 ensi-iltansa saanut toimintaelokuva, jonka on ohjannut Renny Harlin. Pääsylipputuloissa mitattuna "Cliffhanger" oli vuoden 1993 seitsemänneksi tuottoisin elokuva maailmassa. Elokuva oli Oscar-ehdokkaana parhaiden äänitehosteiden, parhaan äänityksen sekä parhaiden erikoistehosteiden kategorioissa.


title: Cliffhanger – kuilun partaalla

text:
Elokuva kertoo vuorikiipeilijä Gabe Walkerista, joka pitää taukoa kiipeilystä epäonnistuneen pelastusreissun seurauksena. Kahdeksan kuukautta myöhemmin Gabe kuitenkin palaa pikkukylään, jossa tapaturma sattui, mutta kiipeillä hän ei kuitenkaan aio. Samoihin aikoihin suuri rosvojoukkio ryöstää lentokoneen ja heille tapahtuu virhe, jonka seurauksena ryöstösaalis leviää pitkin vuoristoa. Gaben kollegat suostuttelevat hänet mukaan pelastusreissulle auttamaan lentokoneturmassa selvinneitä matkustajia. Gabe ja kumppanit eivät kuitenkaan tiedä, että lentokoneen matkustajat ovatkin rikollisia, jotka tarvitsevat etevän vuorikiipeilijän etsimään heidän rahansa.
"Video-oppaassa" vuodelta 1994 Bello Romano antaa "Cliffhangerille" kolme tähteä viidestä, mikä vastaa sanallista arviota ”hyvä”.


title: Lucanus

text: Marcus Annaeus Lucanus (3. marraskuuta 39 – 30. huhtikuuta 65) oli roomalainen runoilija, joka oli kotoisin Córdobasta, Hispaniasta.


title: Lucanus

text: Säilynyt teos:


title: Lucanus

text: Kadonneet teokset:


title: X & Y

text: X&Y on Coldplayn kolmas studioalbumi, joka julkaistiin Britanniassa 6. kesäkuuta 2005, ja Pohjois-Amerikassa päivää myöhemmin. X&Y oli maailman myydyin albumi vuonna 2005; sitä on myyty 9,5 miljoonaa kappaletta maailmanlaajuisesti. Se oli Britanniassa ja Yhdysvalloissa listan ensimmäinen. Levyltä julkaistiin singleinä "Speed of Sound", "Fix You", "Talk" ja "The Hardest Part".


title: Gotham City

text: Gotham City on Batmanin kuvitteellinen kotikaupunki DC Comicsin sarjakuvissa, televisiosarjoissa ja elokuvissa. Kaupunki esiintyi ensi kerran ”Detective Comics #48” -sarjakuvalehdessä vuonna 1941.


title: Gotham City

text: Alan Mooren kirjoittamissa tarinoissa norjalainen palkkasoturi perusti Gotham Cityn vuonna 1635, mutta britit valloittivat sen myöhemmin. Kaupunki sijaitsee Atlantin rannikolla, ja sillä on pitkä ja rikollisuuden värittämä menneisyys. Aluksi se oli rosvojen ja merirosvojen paratiisi, mutta myöhemmin Pohjois-Amerikan mahtavat rikollisperheet muuttivat Gothamiin, minkä jälkeen syntyi monia mielenvikaisia naamioasuihin pukeutuneita rikollisia.


title: Gotham City

text: Gotham on vanha New Yorkin kaupungin pilkkanimi. New Yorkia onkin aina pidetty Gotham Cityn esikuvana.


title: Sarcosuchus

text:
Sarcosuchus oli liitukaudella eläineiden krokotiilimaisten arkosaurien suku. Se ei ollut aito krokotiilieläin vaan niiden sukulainen. Se kasvoi jopa 12-metriseksi ja painoi 8 tonnia,
ja oli yksi suurimmista krokotiilimaisista arkosaureista "Purussauruksen", "Rhamphosuchuksen" ja "Deinosuchuksen" ohella.


title: Sarcosuchus

text: "Sarcosuchus" eli Afrikassa, nykyisien niilinkrokotiilien alueella liitukaudella 110 miljoonaa vuotta sitten.


title: Sarcosuchus

text: "Sarcosuchuksen" leuat olivat keskiosastaan hoikat, kuten esimerkiksi gaviaalilla. "Sarcosuchus" söi kalojen lisäksi veden äärelle tulleita dinosauruksia. Kaikki "Sarcosuchuksen" fossiilit on löydetty Afrikasta Saharan etelälaidan aavikolta.


title: Dana Strum

text: Dana Strumwasser eli Dana Strum (s. 13. joulukuuta 1958, Washington (DC)) on yhdysvaltalaisen Slaughterin basisti. Ennen liittymistään Slaughteriin hän oli soittanut Slaughterin laulajan, Mark Slaughterin kanssa Vinnie Vincentin yhtyeessä Vinnie Vincent Invasion vuosina 1984-1989. Hän on myös ollut naimisissa kahdesti, vuonna 1990 (puoli vuotta) Playboy-malli Tami Monroen kanssa ja vuosina vuoden 1990 puolestavälistä vuoteen 1992 malli Peggy Trentinin kanssa. Hänellä ei ole lapsia. Vuosina 1984 ja 1985 hän on ollut myös ehdolla Kiss-yhtyeen kitaristiksi, kunnes vuonna 1984 Mark St. John sai paikan. Toisella kertaa hän oli ehdolla yhtyeen kitaristiksi 1985 kunnes Bruce Kulick sai paikan. Hän on ollut myös ehdolla Ozzy Osbournen yhtyeen kitaristiksi 1982 kitaristi Rhandy Rhoadsin kuoltua lento-onnettomuudessa. Hän on myös tuurannut Rhoadsin korvannutta kitaristia Osbournen kitaristina 80-luvulla. Strum on myös tehnyt cameo-roolin Michael Myersin tähdittämässä komediaelokuvassa "Wayne's World". Rooli oli musiikkikaupan kitara-asiantuntija, joka käskee Waynea lopettamaan Led Zeppelinin klassikkokappaleen Stairway to Heavenin soittamisen. Elokuvassa cameoja tekivät myös Meat Loaf ja Alice Cooper.


title: Rykmentintykki

text: Rykmentintykki oli Ruotsin armeijan 1620- ja 1630-luvuilla kehittämä jalkaväen tukemiseen käytetty kevyt ja helposti liikuteltava tykki.


title: Rykmentintykki

text: Ensimmäisten taistelukentällä käytettäväksi soveltuvien tykkien syntyessä 1400-luvun lopulla tykistö eriytyi kahteen eri ryhmään: piiritystykistöön ja kenttätykistöön. Piiritystykistö soveltui ainoastaan linnoitusten pommittamiseen piirityksissä, kun sen sijaan kenttätykistö soveltui sekä piirityksiin, että kenttätaisteluihin. Taistelukentällä käytettiin yleensä vain alle 15-naulaisia ammuksia ampuvia tykkejä. Jo 1500-luvun loppupuolella kehittyi kevyempiä tykkejä, nimeltään "falkon" tai "falkonetti", jotka painoivat 500–1500 naulaa ja ampuivat 1–3-naulaisia ammuksia, mutta niidenkin liikkuvuus taistelukentällä oli heikko.


title: Rykmentintykki

text: Ruotsin kuningas Kustaa II Aadolf tuskastui Puolan sodassa siihen, että ei pystynyt siirtämään tykistöään taistelun alettua. Tämä johtui lähinnä siitä, että tykkien liikutteluun tarvittavat valjakot ja ajomiehet olivat armeijan ulkopuolisia ammattilaisia, ja kieltäytyivät toimimasta taistelukentällä. Tämän vuoksi Ruotsissa alettiin kehittää uutta kevyempää, helposti liikuteltavaa tykistöä.


title: Rykmentintykki

text: Ensimmäinen yritys oli ns. nahkakanuuna: se valmistettiin ohuesta kupariputkesta, jota vahvistettiin joko rautavanteilla, tai kiertämällä putken ympärille monta kerrosta köyttä. Uloimmaksi kerrokseksi venytettiin paksu, kostea nahka, joka vahvisti kuivuessaan vielä lisää tykkiä. Se painoi vain 40 kiloa ja oli siten kahden sotilaan kannettavissa taistelukentällä.


title: Rykmentintykki

text: Nahkakanuuna osoittautui nopeasti kuitenkin huonoksi: sen putki kuumeni liikaa ammuttaessa, ja jo muutaman laukauksen jälkeen sen laukaiseminen tuli vaaralliseksi, koska ruuti saattoi syttyä ennen aikojaan kuumassa piipussa. Aivan ehdottomana peräkkäisten laukausten määränä pidettiin kymmentä, jonka jälkeen tykin tuli antaa jäähtyä. Tästä syystä se hylättiin ennen Ruotsin osallistumista kolmikymmenvuotiseen sotaan ja ryhdyttiin kehittämään muunlaisia vaihtoehtoja.


title: Rykmentintykki

text:
Seuraava vaihtoehto syntyi 1620-luvun lopulla ja siitä kehittyi varsinainen rykmentintykki. Se oli kevyt (noin 500 naulaa), pyörillä varustetulla lavetilla oleva pronssitykki, jonka kaliiperiksi vakiintui kokeilujen jälkeen kolme naulaa. Sen liikutteluun taistelukentällä tarvittiin kolme miestä tai yksi hevonen. Sen tehokas kantama oli 300–400 metriä ja sillä ammuttiin kartesseja ja kiinteitä kuulia. Sillä pystyttiin ampumaan parhaimmillaan 10 laukausta tunnissa, kun lataamisessa otettiin käyttöön etukäteen yhteen pakattu ammus ja ruutipanos. Vuonna 1629 jokaiselle puolirykmentille annettiin muutama rykmentintykki, joita se saattoi taistelukentällä käyttää liikkuvana tulitukena edetessään kohti vihollista. Tällaisia tykkejä Ruotsin armeijalla oli 80 kappaletta, muun kenttä- ja piiritystykistön lisäksi, kun se nousi maihin Saksaan vuonna 1630.
Lennart Torstensson kehitti rykmentintykkiä vielä lisää. Siitä tuli painavampi, mutta se säilytti silti liikkuvuutensa taistelukentällä. Uusi malli ampui raskaampaa kuuden naulan ammusta ja sen liikuttamiseen tarvittiin kaksi hevosta. Tällaisia tykkejä alettiin valmistaa vuodesta 1632 lähtien Ruotsin armeijan käyttöön.


title: Jeff Blando

text: Jeff Blando (s. 6. joulukuuta 1964 Flint, Michigan) on yhdysvaltalainen kitaristi.


title: Jeff Blando

text: Blando on aiemmin soittanut yhtyeessä Left For Dead. Hän teki lyhyesti yhteistyötä myös Saigon Kickin kanssa. Hän korvasi Slaughter-yhtyeen kitaristina ja taustalaulajana Tim Kellyn tämän kuoltua auto-onnettomuudessa 5. helmikuuta 1998.


title: Jeff Blando

text: Slaughterin ensimmäinen studioalbumi, jolla Blando oli mukana, oli viides albumi "Back to Reality" vuodelta 1999. Blando kuuluu yhä yhtyeen kokoonpanoon. Hän asuu vakituisesti Orlandossa, Floridassa, ja hänellä on tytär Koddi.


title: William Paxton

text: William McGregor Paxton (1869–1941) oli yhdysvaltalainen Bostonista, Massachusettsista, kotoisin oleva taidemaalari. Hän on yksi monista maalareista, jotka toivat akateemista ranskalaista maalausta Yhdysvaltoihin. Hänen aiheensa olivat tyypillisesti figuratiivisia ja hän maalasi aina elävästä mallista.


title: William Paxton

text: Paxton kasvoi Newtonissa Massachusettsissa, bostonilaisessa lähiössä. Hän opiskeli Dennis Miller Bunkerin alaisuudessa Cowles Art Schoolissa ja 1889 hän lähti Pariisiin neljäksi vuodeksi opiskelemaan École des Beaux-Artsiin Jean-Léon Gérômen ohjaukseen ja vielä Academie Julianiin. Ranskassa hän oppi Gérômen sulavan maalaustavan ja tarkan piirustustyylin. Vuonna 1898 hän palasi Newtoniin, ja alkoi elättää itseään muotokuvamaalarina. Vuonna 1897 hän matkusti Madridiin kopioimaan Velasquezin maalauksia.


title: William Paxton

text: Paxton piti ensimmäisen yhden taiteilijan näyttelynsä St. Botolph Club of Bostonissa vuonna 1900. Näyttelystä hän sai paljon hyvää palautetta. Toinen näyttely taas pelasti suuren osan hänen töistään, studiossaan riehuneelta tulipalolta 1904. Seuraavana vuonna Paxton liitty vanhempiin Bostonin koulukunnan maalareihin Edmund Tarbelliin ja Frank Bensoniin pitäen näyttelyn Fenway Studio Rakennuksessa, ja School of Fine Artsin valmistuneitten näyttellyn 1906.


title: William Paxton

text: Paxtonia kiehtoi Johannes Vermeerin valon käyttö ja hänen 1600-luvun aiheensa, joten 1913 hän Philip Halen avustuksella kirjoitti ensimmäisen Johannes Vermeeristä kertovan kirjan. Hänen aiheensa olivatkin usein figuratiivisia maalauksia kauniista malleista sijoitettuna studioon.


title: William Paxton

text: Hänet tunnetaankin yhdysvaltalaisen realismin pioneerina ja taitavana muotokuvamaalarina. Gérômelta oppimansa teoriat hän opetti Robert Hale Ives Gammellille, kuka taas opetti Richard Lackia, joka oli avain asemassa nykypäivän realistisen kuvataiteen kannalta.


title: Blas Elias

text: Blas Elias Gomez (s. 18. elokuuta 1967) on yhdysvaltalaisen hard rock -yhtye Slaughterin rumpali. Hän kuuluu vuonna 1988 perustetun yhtyeen alkuperäiseen kokoonpanoon.


title: Teemu Nikki

text: Teemu Nikki (s. 1975) on Sysmästä kotoisin oleva elokuvaohjaaja, käsikirjoittaja ja tuottaja.


title: Teemu Nikki

text: Hän on ohjannut kolme tuotantokautta #lovemilla-tv-sarjaa, jonka on käsikirjoittanut yhdessä tuottaja Jani Pösön kanssa. Sarja voitti vuosina 2013 ja 2014 lasten- ja nuorten Kultaisen Venla-palkinnon. Sarjan ensimmäinen kausi voitti myös Best Fiction Format 2014 -palkinnon Fiction Creative Forumilla. Sarjaan perustuva elokuva Lovemilla julkaistiin 2015.


title: Teemu Nikki

text: Nikki tiedetään myös Jani Pösön kanssa käsikirjoittamasta lyhytelokuvasta Kaveri.


title: Teemu Nikki

text: Teemu Nikki on myös ohjannut ja leikannut lukuisia mainoksia ja musiikkivideoita.


title: Tim Kelly

text: Timothy Patrick "Tim" Kelly (13. tammikuuta 1963 – 5. helmikuuta 1998) oli yhdysvaltalainen muusikko. Hän toimi hard rock -yhtye Slaughterin kitaristina yhtyeen perustamisesta 1988 elämänsä loppuun.


title: Tim Kelly

text: Kelly oli vuosina 1993–1996 naimisissa Sarah Nortonin kanssa. Hänen uransa ja elämänsä katkaisi kohtalokas auto-onnettomuus Arizonassa 1998. Hänen vakituinen asumuksensa sijaitsi siihen aikaan Hendersonissa, Nevadan osavaltiossa.


title: Tim Kelly

text: Kellyn korvaajaksi Slaughterissa valittiin Jeff Blando.


title: Sofitel

text: Sofitel on ranskalainen hotelliketjubrändi, jonka omistaa AccorHotels. Sofitelilla on 192 hotellia kaikissa maanosissa.


title: Sofitel

text: Sofitel perustettiin vuonna 1964. Sen ensimmäinen hotelli avattiin Strasbourgissa Ranskan Alsacessa. Vuonna 1974 Sofitel laajeni Yhdysvaltoihin avaamalla hotellin Minneapolisissa. Hotelliketjusta tuli osa Accor-konsernia vuonna 1997.


Salaisuuksia, joita yksinäiset huutaa unissaan on Jipun vuonna 2006 ilmestynyt esikoisalbumi. Albumin paras sijoitus Suomen albumilistalla oli 11. Levy on myynyt kultaa.


title: Salaisuuksia, joita yksinäiset huutaa unissaan

text: Albumilta julkaistiin kuusi singleä, ensimmäisenä "FC Venus" -elokuvan tunnusmusiikkina soinut ”Kii”, toisena albumin avausraita ”Kukkakaupan kulmalla”, kolmas single ”Enkelten kaupunki” oli Ylen Hyvä -keräyksen tunnusmusiikki vuonna 2006, neljäntenä singlenä radioille lähettiin albumin ehkä suurin hitti ”Kaksi kauneinta”, viidentenä ”Piiloon” ja viimeisenä ”Vanha kaunis mies”, jonka singlellä mukana myös vaihtoehtoinen versio kappaleesta.


title: Marc-André Fleury

text: Marc-André Fleury (s. 28. marraskuuta 1984 Sorel-Tracy, Quebec) on kanadanranskalainen jääkiekkomaalivahti. Hän pelaa NHL-joukkue Vegas Golden Knightsissa.


title: Marc-André Fleury

text: Pittsburgh Penguins varasi Fleuryn vuonna . Hänet valittiin mukaan liigan tähdistöotteluun kausina 2010–2011, 2014–2015 ja 2017–2018.


title: Marc-André Fleury

text: Fleury aloitti NHL-uransa kaudella 2003–2004, ja syrjäytti pian ykkösmaalivahti Jean-Sébastien Aubinin. aikana hän pelasi AHL:n Wilkes-Barre/Scranton Penguinsissa. Seuraavalla kaudella hän kuitenkaan ei saavuttanut roolia ykkösmaalivahtina, ja pelasi ajoittain Pittsburghin farmijoukkueessa.


title: Marc-André Fleury

text: Sittemmin Fleury on onnistunut hiomaan tekniikkaansa ja on saavuttanut kiistattoman aseman Pittsburghin ykkösmaalivahtina, ja saavuttanut lukuisia Tom Barrasson tekemiä seuran ennätyksiä. Kauden 2008–2009 päätteeksi Fleury torjui Penguinsille Stanley Cup -voiton.


title: Marc-André Fleury

text: Kaudella 2010–2011 Fleury pelasi 65 ottelua, joista voittoja tuli 36. Torjuntaprosentti oli 91,8 ja päästettyjen maalien keskiarvo 2,32. Pudotuspeleissä hän pelasi seitsemän ottelua, joista voittoja kolme. Torjuntaprosentti oli 89,9 ja päästettyjen maalien keskiarvo oli 2,52. Pittsburgh Penguins putosi heti pudotuspelien ensimmäisellä kierroksella sarjan venyttyä seitsemänteen otteluun Tampa Bay Lightningia vastaan.


title: Marc-André Fleury

text: Keväällä 2016 nuori tulokasmaalivahti Matt Murray otti Fleuryn paikan ykkösmaalivahtina johdattaen joukkueensa aina Stanley Cup-voittoon asti. Kolmannen Stanley Cupinsa jälkeen Fleury suostui luopumaan siirron estävästä pykälästä sopimuksessaan. Tämän seurauksena Vegas Golden Knights varasi hänet laajennusvaraustilaisuudessa.


title: Bad

text: Bad on yhdysvaltalaisen pop-artisti Michael Jacksonin seitsemäs studioalbumi. Levy-yhtiö Epic Records julkaisi albumin 31. elokuuta 1987, lähes viisi vuotta Jacksonin edellisen studioalbumin ja kaikkien aikojen myydyimmän albumin "Thriller" jälkeen. "Bad" on kansainvälisesti myynyt yli 30 miljoonaa kappaletta, joista pelkästään yhdeksän miljoonaa eli kahdeksankertaista platinaa Yhdysvalloissa, ja se on maailman 30 myydyimmän albumin joukossa. Albumin yhdeksästä singlejulkaisusta ennätyksellisesti viisi ylsi Yhdysvalloissa Billboard Hot 100-listan kärkipaikalle. Kuten myös Jacksonin "Thriller"-albumi, myös "Badin" musiikissa sekoittuvat elementit R&B-, pop- ja rockmusiikin elementit.


title: Bad

text: Albumia äänitettiin tammikuusta heinäkuuhun vuonna 1987. "Bad" vahvisti Jacksonin aseman yhtenä 1980-luvun menestyneimmistä artisteista ja lisäsi entisestään hänen valtavaa suosiotaan ollen yksi hänen uransa menestyneimmistä julkaisuista. Albumi pysyi kahdeksan viikon ajan Billboard 200-listan kärjessä ja yhteensä 38 viikon ajan viiden parhaan joukossa, minkä johdosta se rikkoi Eagles-yhtyeen "Hotel California"-albumin asettaman 26 viikon listaennätyksen. Listojen kärkipaikalle "Bad" ylsi seitsemässä eri maassa. Vuoden 2012 syyskuussa julkaistu albumin 25-vuotisjuhlapainos "Bad 25" nousi niin ikään Billboardin listan kärkeen.


title: Bad

text: Albumilla Jackson oli kahta aiempaa studioalbumiaan "Off the Wallia" ja "Thrilleriä" suuremmassa roolissa. Hän sävelsi albumin yhdestätoista kappaleesta yhdeksän ja myös tuotti albumin yhdessä Quincy Jonesin kanssa. "Bad" huomioitiin yhteensä kuudella ehdokkuudella Grammy-palkintoon, ja se voitti lopulta palkinnoista kaksi. Kaupallisen menestyksensä ohella "Bad" oli myös onnistunut julkaisu kriitikoiden keskuudessa. "Rolling Stonen" 500 Greatest Albums of All Time-listalla albumin sijoitus oli 202.


title: Bad

text: Albumin myötä Jackson lähti Bad World Tour-kiertueelle, jonka näki yhteensä 4,4 miljoonaa fania, ja tuotti yli 125 miljoonaa Yhdysvaltain dollaria.


title: Batgirl

text: Batgirl eli Lepakkotyttö on nimi viidelle eri DC Comics -kustantamon sarjakuvissa esiintyville supersankarille. Alun perin Bob Kanen ja Sheldon Moldoffin luoma hahmo esiintyi ensimmäisen kerran vuonna 1961 "Batman"-sarjakuvalehden numerossa 139.


title: Batgirl

text: Alkuperäinen Lepakkotyttö Betty Kane luotiin poistamaan epäilyjä Batmanin ja Robinin homoseksuaalisuudesta. Aluksi vuonna 1956 esiteltiin Batwoman Batmanin rakkauden kohteena ja vuonna 1961 Betty Kanesta tuli vastaavasti Robinin rakastettu. Molemmat naishahmot olivat sukua toisilleen. Vuonna 1964 Batmanin sarjakuvista vastuussa ollut Julius Schwartz päätti poistaa hahmot palauttaakseen enemmän huumorin puolelle menneen sarjakuvan takaisin alkuperäiseen salapoliisimaisuuteen. Vuonna 1989 Betty Kane palasi takaisin Flamebird-nimisenä sankarina.


title: Batgirl

text: Toinen Lepakkotytön viittaa kantanut hahmo oli Barbara Gordon vuosina 1967–1988. Hänen vanhempansa olivat ohiolainen Roger C. Gordon ja tämän vaimo Thelma. Barbara halusi olla nuoresta lähtien supersankari ja ystävänsä Marcyn kanssa he kuluttivat useita tunteja suunnitellessaan supersankarin asuaan. 13-vuotiaana Barbara koki suuren menetyksen, kun hänen vanhempansa kuolivat auto-onnettomuudessa lähinnä isän alkoholiongelman vuoksi. Barbara yritti sopeutua menetykseensä niin hyvin kuin se oli mahdollista. Onnettomuuden jälkeen hänen setänsä James Gordon ja hänen vaimonsa adoptoivat orvoksi jääneen Barbaran. Barbara muutti itään Gotham Cityyn, jossa hänen setänsä työskenteli poliisina. Barbara ihastui saman tien kaupungin sankariin Batmaniin ja halusi olla samankaltainen. Barbara sai tilaisuutensa toimia sankarina kun Killer Moth yritti siepata Bruce Waynen. Pelastettuaan Waynen hän herätti tämän alger egon (Batmanin) mielenkiinnon ja Batman värväsi nuoren tytön apurikseen.


title: Batgirl

text: Helena Bertinellistä tuli kolmas Lepakkotyttö Barbara Gordonin lopetettua. Bertinelli esiintyi Batman: No Man’s Land -maxisarjassa vuonna 1999. Batman kuitenkin pakotti hänet luopumaan roolistaan ja Bertinelli palasi takaisin vanhaan hahmoonsa Metsästäjättäreksi. Bertinelli liittyi myöhemmin edellisen Lepakkotytön Barbara Gordonin kanssa Birds of Prey -ryhmään.


title: Batgirl

text:
Cassandra Cain oli isänsä äänettömäksi tappokoneeksi kouluttama mykkä Batgirl, joka oli Batmaniakin parempi taistelija. Stephanie Brownin ryhdyttyä Batgirliksi Cassandra alkoi käyttää Black Bat -nimeä.
Stephanie Brown oli aluksi itsenäinen supersankari Spoiler, sitten neljäs Robin ja lopulta Batgirl. Hänen isänsä oli rikollinen Cluemaster ja äitinsä huumeaddikti. Hänen ollessaan Robin, lääkäri Leslie Thompkins lavasti hänen kuolemansa.
Alicia Silverstone esittää Lepakkotyttöä vuoden 1997 elokuvassa "Batman & Robin", jossa hahmo tunnetaan nimellä Barbara Wilson.


title: Batgirl

text: Dina Meyer esittää Barbara Gordonin Lepakkotyttöä televisiosarjassa "Batmanin tytär". Se esiintyy lähinnä Gordonin muistelmissa, kun itse sarja keskittyy Barbara Gordonin myöhempään alter egoon Oraakkeliin.


title: Kelly Stables

text: Kelly Michelle Stables (s. 26. tammikuuta 1978) on yhdysvaltalainen näyttelijä. Hän esitti muun muassa Samara Morganin roolin elokuvassa "Ring 2" (2005). Stables on myös ääninäytellyt Will Vandomin roolin W.i.t.c.h.-ohjelman englanninkielisenä äänenä.


title: Kelly Stables

text: Stables on syntynyt Missourissa ja valmistunut Lafayette High Schoolista. Hän on entinen cheerleader.


title: Lindsay Hartley

text: Lindsay Nicole Hartley, os. Korman (s. 17. huhtikuuta 1978, Palm Springs, Kalifornia) on yhdysvaltalainen näyttelijä. Hän on esittänyt muun muassa Theresa Lopez-Fitzgeraldia saippuasarjassa "Passions" vuosina 1999–2008.


title: Lindsay Hartley

text: Hartley meni 1. toukokuuta 2004 naimisiin näyttelijä Justin Hartleyn kanssa ja synnytti 3. heinäkuuta Isabella Justice -tyttären. Aviopari erosi vuonna 2012.


title: Lexington Steele

text: Lexington Steele (s. 1969 New Jersey) on yhdysvaltalainen pornonäyttelijä ja ohjaaja. Ennen pornouraansa hän toimi muun muassa pörssimeklarina.


title: Saaristomeren biosfäärialue

text: Saaristomeren biosfäärialue on toinen Suomen biosfäärialueista. Se sijaitsee Saaristomerellä Paraisten ja Kemiönsaaren kunnissa Nauvon, Korppoon ja Dragsfjärdin alueella. Alue on laajuudeltaan 5400 neliökilometriä, joista vettä on 4580 neliökilometriä. Sen ydinalueen muodostaa Saaristomeren kansallispuisto ja loppuosa alueesta on yksityisomistuksessa. Biosfäärialueen tittelin se sai vuonna 1994. Alueella elää noin 3800 ihmistä.


title: Saaristomeren biosfäärialue

text: Saaristomeri on mielenkiintoinen kokonaisuus tuhansine pienine saarineen ja luotoineen. Sisämeren saarilla on metsää, mutta ulkosaaristossa luodot ovat puuttomia. Jotkut saarista ovat hyvin kalkkipitoisia. Näillä saarilla on reheviä niittyjä, joilla kasvaa mm. harvinaisia seljakämmekkää, varsankelloa ja verikurjenpolvea.


title: Saaristomeren biosfäärialue

text: Saaristomeren suolapitoisuus on pieni. Alueella elää sekä suolaisen että makean veden kalalajeja. Lintulajeista alueella tavataan sellaisia saaristolintuja kuten haahka, riskilä, ruokki, kalalokki, lapintiira, karikukko, meriharakka, kirjokerttu, luotokirvinen ja merikotka. Lisäksi se on merkittävä muuttolintujen kannalta. Alueelta löytyy myös harmaahylkeitä ja norppia.


title: Saaristomeren biosfäärialue

text: Yksi biosfäärialueen tarkoituksista on myös säilyttää Saaristomeren kulttuurihistoriallinen arvo. Alueella onkin vedetty hankkeita, joilla pyritään säilyttämään alueen perinnearvo.


title: You Could Have It So Much Better

text: You Could Have It So Much Better on skotlantilaisen rockyhtye Franz Ferdinandin toinen studioalbumi, joka julkaistiin 3. lokakuuta 2005.


title: You Could Have It So Much Better

text: Yhtye vietti suuren osan vuodesta 2005 Glasgow’ssa työstämässä albumia. Alun perin yhtyeen oli tarkoitus nimetä albumi "Franz Ferdinandiksi" kuten edellisenkin, mutta he muuttivat sen muotoon "You Could Have It So Much Better...With Franz Ferdinand", ennen kuin se sai lopullisen muotonsa. Albumin kansikuvana on venäläisen valokuvaaja Aleksandr Rodtšenkon muotokuva Lilja Brikistä vuodelta 1924.


title: You Could Have It So Much Better

text: Franz Ferdinand yritti laajentaa musiikkityyliään toisella albumilla; Basisti Bob Hardyn mukaan ”elämässä on muutakin kuin discotahtinen kitaramusiikki”. Edellisen tapaan myös toinen albumi sai positiivisen vastaanoton kriitikoilta. "You Could Have It So Much Better" sijoittui Britannian albumilistalla listaykköseksi, Yhdysvalloissakin albumi pääsi kymmenen parhaan joukkoon sijoittuen kahdeksanneksi. Maailmanlaajuisesti se myi yli kaksi miljoonaa kappaletta. Albumilta julkaistiin neljä singleä, ”Do You Want To”, ”Walk Away”, ”The Fallen” ja ”Eleanor Put Your Boots On”.


title: You Could Have It So Much Better

text:
Kaikki kappaleet ovat yhtyeen jäsenten tekemiä.
Lähde:


title: Gabriele Tarquini

text: Gabriele Tarquini (s. 2. maaliskuuta 1962, Giulianova, Italia) on italialainen autourheilija, joka on ajanut erityisesti Touring Car- eli vakioautoluokissa.


title: Gabriele Tarquini

text: Tarquini menestyi hyvin jo kartingin puolella voittaen Italian kartingsarjojen mestaruuden kolmena peräkkäisenä vuotena (1983–85) ja josta hän nousi sarjan mestarina isompaan Formula 3000 -sarjaan vuonna 1985 (Tarquinin aikaisempi kokemus formulasarjoista oli puutteellista, koska hän ehti ajaa muutaman kilpailun Italian ja Euroopan Formula 3-sarjoissa). Sanremo Racing -tallin autolla hän sijoittui tulokaskaudellaan yhdessä kilpailussa palkintokorokkeelle ja oli sarjan lopputuloksissa kuudes. Kahtena seuraavana vuonna hän jatkoi samassa sarjassa, jossa pärjäsi kohtalaisin tuloksin sijoittuen muutamia kertoja palkintokorokkeelle (parhaimmaksi tulokseksi sarjan kilpailuista jäi Imolan kilpailun toinen sija).


title: Gabriele Tarquini

text: Tarquini ajoi ensimmäisen Formula 1 -osakilpailunsa vuonna 1987 San Marinon GP:ssä Osella -tallin -autolla, joka päättyi keskeytykseen. Hän sai pitkäkestoisemman sopimuksen Coloni-tallista kaudeksi 1988. Hän selviytyi kilpailujen karsinnoista kahdeksan kertaa ja ajoi parhaimman sijoituksen Kanadan GP:ssa ollen kahdeksas.


title: Gabriele Tarquini

text: Kaudella 1989 Tarquinin piti ajaa FIRST -tallissa, mutta Richard Divilan suunnittelema tallin auto ei läpäissyt kolaritestejä ja talli kärsi rahan puutteesta jo ennen kauden alkua. Hän oli jäämässä ilman tallipaikkaa, kunnes AGS -tallista vapautui paikka tallin kuljettajan Philippe Streiffin halvaantuessa testeissä sattuneessa ulosajossa. Tarquini saavutti AGS-tallissa uransa ainoan pistesijan olemalla kuudes Meksikon GP:ssa 1989. Kausi 1990 sujui huonosti, tuloksena 12 karsiutumista, kolme keskeytystä ja vain yksi maaliin asti pääseminen (13. sija Unkarin GP:stä).


title: Gabriele Tarquini

text: Tarquini vaihtoi kesken kauden 1991 Fondmetal -talliin. Ensimmäinen kausi Fondmetalilla ei tuonut toivottua tulosta, mutta kaudella 1992 Tarquini selvitti tiensä jokaiseen kilpailuun. Auto ei kuitenkaan ollut kovin kestävä ja Tarquini pääsi maaliin vain kerran 13 osakilpailussa (Britannian GP:n 14.sija).


title: Gabriele Tarquini

text: Fondmetal-tallin rahoituksen loppuessa kauden 1992 jälkeen Tarquini päätti siirtyä ajamaan Touring Car -vakioautosarjoja Alfa Romeon valmistamalla autolla (vakioautosarjoissa hän oli ajanut jo vuodesta 1987 lähtien muutamia kisoja sekä kansainvälisissä että Italian sarjoissa BMW:llä ja Alfa Romella). Kaudella 1993 Tarquini sijoittui Italian sarjassa kolmanneksi ajamalla kauden aikana 11 palkintosijaa, joista 5 oli voittoja. Seuraava kausi oli menestyksekäs Britannian vakioautoissa, kun hän ajoi kauden viidessä ensimmäisessä kilpailussa voittoon (kauden aikana voittoja kertyi yhteensä kahdeksan) ja sai ensiyrityksellä vuoden 1994 mestaruuden.


title: Gabriele Tarquini

text: Vakioautokilpailujen ohessa Tarquini toimi Tyrrell -tallin testikuljettaja vuonna 1995 ja ajoi uransa viimeisen F1-osakilpailun tuuraamalla loukkaantunutta Ukyo Katayamaa Euroopan GP:ssä (tuloksena kilpailusta oli 14.sija). Tarquinin Formula 1 -saavutuksiksi jäivät 78 kilpailua ja niistä saavutettu yksi maailmanmestaruuspiste. Hänellä on lisäksi hallussaan 24 esikarsinnan uloskarsiutumisen ennätys.


title: Gabriele Tarquini

text: Tarquini on ajanut vuodesta 1995 lähtien monissa vakioautosarjoissa, mm. DTM:ää, BTCC:tä sekä Italian, Belgian ja Euroopan sarjoissa.ref name = speedsportmagazine /> Vuonna 1996 hän ajoi Alfa Corsen tehdaskuljettajana kansainvälisessä ITC-sarjassa voittamalla yhden kilpailun Silverstonen radalla ja sijoittuen loppupisteissä sijalle 14. Seuraavana vuonna hän kilpaili Belgian Procar -sarjassa Honda Accordilla sijoittuen kerran palkintokorokkeelle ja loppupisteissä sijalle 15. Tarquinin palasi BTCC-sarjaan vuonna 1997, jossa voitti yhden kilpailun. Vuonna 1998 hän ajoi JAS Engineeringin Hondaa Saksan vakioautosarjassa ja kauden 1999 hän jakoi Saksan ja Englannin sarjojen kesken. Vuonna 2000 Tarquini osallistui JAS:n ajattamalla Hondalla Euroopan Super Touring Cupiin kolmen osakilpailun verran (hän ajoi myös kolme voittoa Hondalla BTCC-sarjassa samana vuonna). Seuraavana vuonna hän ylsi sarjassa kolmanneksi ja voitti sarjan mestaruuden vuonna 2003 Monzan radalla, jossa hän kävi tiukan taistelun Jörg Mülleriä vastaan (Tarquinin Alfa Romeo kärsi lauantain aika-ajojen ongelmista Müllerin ajaessa paalupaikalle, mutta Müllerin lauantain kisan kolaroinnin ansiosta pisteille ajanut Tarquini otti tätä kiinni pisteissä ja sunnuntain kilpailun kolmas sija riitti mestaruuteen). Kaudelta 2004 Tarquini kuittasi kolmannet tilat sekä BTCC Masters että ETCC sarjoista.


title: Gabriele Tarquini

text: Vuosina 2005–17 Tarquini kilpaili FIA:n WTCC -sarjassa, jossa keräsi useita voittoja sekä voitti hopeaa 2008, 2010 ja 2013 sekä mestaruuden vuonna 2009. Hän ehti ajaa sarjassa Alfa Romeon, SEAT:in, Hondan ja Ladan talleissa, joilla voitti lähes jokaisella kaudella (poikkeuksena kokonainen kausi 2015 sekä yhden kisaviikonlopun kausi 2017 Kiinassa, joka päättyi hylkäykseen). Tarquini vieraili kaudella 2017 TCR International Series -vakioautosarjassa yhden kilpailun verran Kiinassa, jonka hän voitti häntäpään lähtöruudukosta onnistuneen lähdön ansiosta, mutta ei saanut pisteitä sarjan vierailijasäännön vuoksi. Kaudesta 2018 lähtien World Touring Car Championship muuttui uudeksi World Touring Car Cup -sarjaksi, johon Tarquini osallistui Hyundain autolla ja jossa hän on voittanut avauskaudella mestaruuden sekä useita kilpailuja (muun muassa sarjan avauskilpailun Marrakechissa).


title: Happamuudensäätöaine

text: Happamuudensäätöaine on elintarviketeollisuudessa käytetty termi aineesta, joka muuttaa tai säätelee elintarvikkeen happamuutta tai emäksisyyttä. Happamuuden säätäminen tehdään yleensä jollakin hapolla tai sen suolalla. Vastaavasti kyseessä voi olla myös emäs. Happamuudensäätöaineilla pyritään vaikuttamaan elintarvikkeen säilyvyyteen, sillä happamuus vaikuttaa bakteerien kasvuun elintarvikkeessa. Elintarviketurvallisuusvirasto Evira on listannut happamuuden säätöön käytettäviä aineita noin 90 kappaletta. Ne ilmoitetaan useimmiten niin sanotuilla E-koodeilla, jotka koostuvat E-kirjaimesta ja kolminumeroisista numeroyhdistelmistä. Paljon käytetty happamuudensäätöaine on esimerkiksi omenahappo, jota käytetään laajasti makeisissa.


title: Jääkiekon maailmancup 2004

text: Jääkiekon maailmancup 2004 (engl. "World Cup of Hockey 2004") oli IIHF:n, NHL:n ja NHLPA:n järjestämä jääkiekkoturnaus. Turnaukseen hyväksyttiin edellisten maailmanmestaruuskilpailujen kahdeksan parasta joukkuetta, jotka oli jaettu kahteen lohkoon, Pohjois-Amerikan lohkoon, jossa pelasivat Yhdysvaltojen ja Kanadan lisäksi myös Slovakia ja Venäjä, ja Euroopan lohkoon, jossa pelasivat Suomi, Ruotsi, Tšekki ja Saksa. Kummastakin lohkosta pääsivät jatkoon kaikki joukkueet. Puolivälierät pelattiin niin, että lohkon ensimmäinen pelasi lohkon viimeistä vastaan. Puolivälierien voittajat pääsivät pelaamaan toisen lohkon puolivälierien voittajia vastaan, ja näiden ottelujen voittajat pääsivät loppuotteluun.


title: Jääkiekon maailmancup 2004

text: Turnaus sai pahimman mahdollisen alun, kun ennen turnausta Tšekin päävalmentaja Ivan Hlinka sai surmansa auto-onnettomuudessa. Hänen tilalleen jouduttiin valitsemaan uusi päävalmentaja, Vladimír Růžička.


title: Jääkiekon maailmancup 2004

text: Suomen joukkueessa ongelmia aiheutti Jere Karalahden poisjääminen, koska NHL ei myöntänyt hänelle pelilupaa. Karalahden pelipaikan sai Janne Niinimaa, joka kuitenkin lähti joukkueesta oma-aloitteisesti Ruotsi-ottelun jälkeen ajauduttuaan erimielisyyksiin päävalmentaja Raimo Summasen kanssa. Tapahtumat johtivat Summasen erottamiseen turnauksen jälkeen.


title: Jääkiekon maailmancup 2004

text: Mestaruuden vei Kanada, joka voitti loppuottelussa Suomen 3-2.


title: René Jacobs

text: René Jacobs (s. 30. lokakuuta 1946 Gent) on belgialainen kontratenori ja orkesterinjohtaja. Vuonna 1977 hän perusti oman orkesterinsa ja vuonna 1991 hänestä tuli Innsbruckin musiikkijuhlien taiteellinen johtaja. René Jacobs on toiminut opettajana Schola Cantorum Basiliensisissa ja vuodesta 1988 hän on vastannut Centre de Musique baroque de Versailles’n toiminnoista. Hän on saanut orkesterinjohtajana tekemistään levytyksistä useita tunnustuksia: Grammy-palkinto parhaasta oopperasta, Gramophone vuoden äänityksestä sekä useita eurooppalaisia tunnustuksia.


title: René Jacobs

text: Orkesterinjohtajana hän on työskennellyt merkittävällä tavalla musiikin partituurien kanssa ja usein uudistanut niiden orkestrointia sekä vokaaliosuuksien ornamentaatioita.


title: Nicole Linkletter

text: Nicole Claudia Violet Linkletter (s. 27. helmikuuta 1986) on amerikkalainen huippumalli. Hän oli "Huippumalli haussa" -mallikilpailun viidennen kauden voittaja vuonna 2005. Hän on kotoisin Pohjois-Dakotasta.


title: Nicole Linkletter

text: Kilpailun jälkeen Linkletter on työskennellyt niin Ford-mallitoimistolle, tehnyt useita kuuluisien suunnittelijoiden muotinäytöksiä, mainostanut erilaista kosmetiikkaa sekä esiintynyt muutamia kertoja Tyra Banksin talkshowssa.


title: Jugoslavia Eurovision laulukilpailussa

text: Jugoslavia osallistui olemassaoloaikanaan Eurovision laulukilpailuun 27 kertaa ja voitti kisat kerran vuonna 1989. Nykyisin Jugoslavia on hajonnut kuuteen erilliseen valtioon, jotka ovat Slovenia, Kroatia, Bosnia ja Hertsegovina, Serbia, Montenegro ja Makedonia. Vuoden 1990 Euroviisut järjestettiin Zagrebissa, nykyisen Kroatian pääkaupungissa. Jugoslavia on ainoa Euroviisut voittanut valtio, jota ei ole enää olemassa.


title: Jugoslavia Eurovision laulukilpailussa

text: Jugoslavia esitti kappaleistaan 23 serbokroaatin kielellä ja neljä sloveenin kielellä. Tarkemmin määriteltynä laulukielenä oli esiintyjästä riippuen joko kroatia, serbia, bosnia tai sloveeni.


title: Jugoslavia Eurovision laulukilpailussa

text:
Jugoslavia oli ainut Euroopan sosialistinen maa, joka osallistui Euroviisuihin. Syyksi voidaan katsoa Jugoslavian avarampaa ulkopolitiikkaa.Vuonna 1975 kehitettiin uusi äänestyskäytäntö. Jokaisesta osallistujavaltiosta annetaan ääniä 10 parhaimmalle esitykselle. Parhaalle esitykselle annetaan 12 pistettä, toiselle 10 pistettä ja seuraaville pisteet 8, 7, 6, 5, 4, 3, 2 ja 1.
Jugoslavian liittotasavalta


title: Jugoslavia Eurovision laulukilpailussa

text: Jugoslavia ei osallistunut kisoihin 1977–1980 ja 1985.


title: Jugoslavia Eurovision laulukilpailussa

text:
Jugoslavia ei osallistunut kisoihin 1977–1980 ja 1985.
Vuosina 1956–1998 Eurovision laulukilpailussa lauluja säesti suuri viihdeorkesteri jousineen, puhaltimineen ja komppiryhmineen. Jokainen maa lähetti kilpailuun oman kapellimestarin, joka vastasi laulun sovituksesta ison orkesterin säestämänä. Turkin kappale esitettiin ilman orkesterisäestystä vuoden 1993 kilpailussa.


title: Jean-Pierre Jabouille

text: Jean-Pierre Jabouille (s. 1. lokakuuta 1942 Pariisi, Ranska) on ranskalainen entinen Formula 1 -kuljettaja. Pariisissa syntynyt ajaja oli yksi viimeisistä F1-kuljettajista, joka toimi myös insinöörinä.


title: Jean-Pierre Jabouille

text:
Jabouille aloitti uransa Ranskan Formula 3 -luokassa 1967 ja 1968. Vuodeksi 1969 hän sai sopimuksen Alpinen kanssa, joka ajoi Formula 2 -sarjassa ja erilaisissa autoluokissa. Vuonna 1973 ja 1974 hän ajoi Le Mansin 24 tunnin ajossa kolmanneksi. 1974 hän myös pääsi kokeilemaan Formula 1:stä kotikisassaan ja Itävallan GP:ssä, muttei päässyt kilpailuun aika-ajoissa.
Hän ajoi kaudella 1975 sekä F2:sta ja F1:sta, ja sijoittui Ranskan GP:ssä kahdenneksitoista. Seuraavan kauden hän keskittyi pelkästään F2-sarjaan, ja voitti mestaruuden, ja siirtyi 1977 Renault'n F1-talliin. Renault'n uusi turboahdettu moottori oli kuitenkin epäluotettava, eikä kahtena ensimmäisenä kautena menestynyt kovinkaan paljoa.


title: Jean-Pierre Jabouille

text:
Vuonna 1979 Renault'n luotettavuus alkoi parantua, ja Jabouille ja René Arnoux menestyivät sarjassa. Jabouille saavutti Renault'n ensimmäisen paalupaikan Etelä-Afrikan GP:ssä, ja voitti Ranskan GP:n. 1980 Jabouille saavutti kaksi paalua, ja voitti Itävallan GP:n. Kuitenkin ripustusten pettämisestä johtunut onnettomuus Kanadan GP:ssä katkaisi hänen kautensa, koska hänen jalkansa murtui.
Kauden 1981 kaksi ensimmäistä GP:tä jäi väliin yhä vaivanneen loukkaantumisen takia, eikä hänen kuntonsa palannut koskaan ennalleen; hänen vauhtinsa oli hiipunut, ja hän karsiutui monesti aika-ajoista. Epäonnistumisien takia hän lopulta päätti lopettaa uransa.
Lihavoitu merkitsee paalupaikkaa ja "kursivoitu" kilpailun nopeinta kierrosta.


title: Jean-Pierre Jabouille

text: Jabouille toimi uransa jälkeen Peugeot'n organisaatiossa kehittämässä sen kilpa-autoja. Hänen huippukohtansa oli Le Mansissa Peugeot'lla saavutettu kolmas sija. 1994 hän seurasi Jean Todtia Peugeot'n urheiluosaston johdossa, mutta hänet irtisanottiin epäonnistumisien jälkeen 1995. Siitä lähtien hän on johtanut omaa kilpa-autotalliaan ISRS -sarjassa.


title: Amanda Swafford

text: Amanda Lynn Swafford (s. 30. lokakuuta 1978 Hendersonville, Pohjois-Carolina) tuli tunnetuksi Huippumalli haussa (kausi 3.) -kilpailun myötä, jossa hän sijoittui kolmanneksi. Swafford kärsii verkkokalvorappeumasta, joka voi johtaa sokeutumiseen. Swafford ilmoitti sokeutuvansa ennen kuin täyttää 30 vuotta.


title: Amanda Swafford

text: Kilpailun jälkeen Swafford on tehnyt mallintöitä Levi'sille sekä vuonna 2005 hän ilmoitti harkitsevansa lastenkirjan kirjoittamista.


title: Stone Island

text: Stone Island on italialaisen vaatesuunnittelija Massimo Ostin vuonna 1982 perustama ja suunnittelema vaatemerkki. Merkki on nykyisin osa Carlo Rivettin "Sportswear Companyä" (SPW).


title: Stone Island

text: Stone Islandin vaatteet on tunnettu vaatteissa kiinni olevasta kompassimerkistään. Alkuperäisissä kompassimerkeissä reunat olivat vihreät, mutta nykyisin merkeissä on mustat reunat. Kangasmerkistä on tehty myös lukuisia variaatioita, joita ovat esimerkiksi eri väriset 'ghost badget' sekä 30-vuotisjuhlamerkki.


title: Stone Island

text: Merkin vaatteet ovat tunnettuja myös erikoisista materiaalivalinnoista sekä erilaisista käsittelytekniikoista.


title: Stone Island

text: Vaatemerkin nimi tulee kirjailija Joseph Conradin kahdesta kirjoissaan usein käyttämästä sanasta, "stone" ja "island".


title: Stone Island

text: Massimo Osti perusti ensimmäisen vaatemerkkinsä C.P. Companyn vuonna 1974. Stone island syntyi vuonna 1982 merkin kokeilevammaksi tytäryhtiöksi. Vuonna 1996 Massimo jätti pääsuunnittelijan paikkansa Stone Islandilla ja siirtyi muihin projekteihin, Massimon tilalle pääsuunnittelijaksi tuli englantilainen Paul Harvey, joka jatkoi suunnittelua Ostin jalanjäljissä. Paul Harvey lähti Stone Islandilta vuonna 2006.


title: Stone Island

text: 80-luvun lopussa Stone Islandin vaatteet alkoivat saada suosiota jalkapallohuligaanien keskuudessa ja siitä tulikin hyvin nopeasti yksi Casual-kulttuurin suosituimmista merkeistä Englannissa sekä myöhemmin myös muualla euroopassa. Alussa kannattajat tutustuivat merkin vaatteisiin vieraspelimatkoilla Italiaan. Vaikka merkin haluttavuus kannattajien keskuudessa on vähentynyt niin Stone Island yhdistetään yhä vahvasti jalkapallohuliganismiin. Voit helposti bongata merkin vaatteita myös useissa jalkapallohuliganismista kertovissa elokuvissa, joita ovat esimerkiksi The Football Factory sekä Green Street Hooligans.


title: Stone Island

text: Stone Island Marina on yksi Stone Islandin linjoista, joka alun perin kehitettiin purjehdusvaatemallistoksi.


title: Stone Island

text: Stone Island Shadow Project on Acronymin pääsuunnittelija Errolson Hughin kanssa kehitetty Stone Islandin teknisempi linja. Shadow Project oli varsinkin alunperin Stone Islandin omistajan Carlo Rivettin toimeksiannosta tehty kokeilu luoda Stone Islandin arkistojen pohjalta uudenlaisia, mutta myös käytännöllisiä vaatteita.


title: Stone Island

text: Nykyaikoina Stone Island on ollut paljon esillä myös eri ”hype-piireissä”. Stone Islandin ja Supremen julkaisemat yhteistyömallistot ovat varmasti vaikuttaneet tähän.


title: Yrjö Vilhelm

text: Yrjö Vilhelm (, ) oli Hohenzollern-sukuinen Brandenburgin vaaliruhtinas ja Preussin herttua vuosina 1619–1640. Hän oli kalvinisti, mutta koetti pysyä ensin kolmikymmenvuotisen sodan ulkopuolella. Siitä huolimatta koko hänen hallintokauttaan leimasi sotivien osapuolten aiheuttama hävitys Brandenburgissa.